VarulV : Kerker, Todt und Teyfl (2020) » THE VOID JOURNAL\nVarulV е австрийска група, създадена от музикантите Grimnyr, Inferius, Hel и Garm през есента на 2006-та година.\nПрез 2011-та година бандата подписва договор с лейбъла Naturmacht Productions във връзка с издаването на дебютния си запис “Hellish Presence”.\nСлед сплит издадението с NightForest и Hatred, озаглавено “When Life Brings Sorrow Beyond Death…” и издадено на следващата година , повечето членове напускат бандата.\nПрез 2012-та година , малко след напускането на останалите членове от бандата, Irrah Den Fryktelige се присъединява и поема вокалите, писането на песните и китарите.\nМалко след него пълноправен член на групата става Heimdall´s Auge , който се присъединява към вълчия клан зад барабаните.\nПрез 2014-та година VarulV се завръщат в студио и започват записите по втория си дългосвирещ албум, “Wolfszorn”. В този момент бандата подписва с лейбъла Talheim Records и издава албума през пролетта на 2015-та година.\nВ края на ноември 2016-та година започват записите на третото дългосвирещо заглавие на бандата, “Sagenlieder”, които са завършени в началото на 2017-та година.\nВ този период Woltan се присъединява в култа VarulV , изпълнявайки ритъм китарите, а след като басистът на групата Necroberzerker напуска, Leiti от Hellsaw се присъединява към групата по време на концертните изпълнения.\nВ началото на 2019-та година VarulV издаде сплит албума “Underworld Mysteries” с Wintarnaht .\nПрез зимата на същата година , бандата очаквано стартира записите на четвъртото си дългосвирещо заглавие, “Kerker, Todt und Teyfl” , който имах удоволствието да чуя безброй пъти с цел да се уверя, че това, което имам да кажа действително отговаря на истината.\nВ началото искам да вметна, че когато на VarulV се дава определението “култ”, то е напълно обосновано и заслужено.\nВ “Kerker, Todt und Teyfl” можем да чуем ритуални превъплъщения, съчетани майсторски с остри и бързи рифове,режещи като бръснач.\nОще в първите секунди албумът ни въвежда в атмосфера изцяло поглъщаща и непринадлежаща на нормалния свят, в който повечето хора са свикнали да съществуват.\nЕдинадесет парчета , в които съм свидетел на традиционен блек метъл от висок ранг.\nСъдейки по предишното им творчество, тук няма елемент на изненада – албумът е точно онова, което очаквах да бъде , доколкото и да се опитах да се абстрахирам от чутото до момента.\nСуров, култов блек метъл албум, който със сигурност бих си пускала всекидневно.\nИ то не само днес или утре, а за доста дълго време напред.\nЯростните бластове , бързите и добре отмерени студени рифове, поразителните вокали… всичко това е изпълнено в красив вид, доставящ на слушателя творба, която лесно да се запомни поради впечатлителните си композиции и сурова атмосфера.\nКонцептуален и завладяващо замислен откъм лирика и композиции , “Kerker, Todt und Teyfl” предлага първокачествено блек метъл звучене, готово да предизвика сетивата на всеки привърженик на мрачните изкуства. Албумът се занимава с ‘нечестивите’ професии от средните векове – проститутки, палачи и гробокопачи, като е разделен на три глави: I. Kerker(Dungeon), II. Todt(Death) и III. Teyfl(Devil).\nЕзотерична атмосфера, яростен и методичен звук.\nОрда, наддаваща своя мощен призив към отминалите времена и забравени подземия.\nЛюбими песни от албума : “Erwachen” и “Todt”.\nАко искате да чуете албума, направете го ТУК.


Калмари на тиган – Рецепти Art Senses\nвкусни калмари, калмари, калмари на тиган, пресни калмари, пържени калмари, рецепта, рецепта за калмари\nКисело зеле с ориз, ребра и сини сливи\nНеобходими продукти: 1/2 малка кисела зелка Свински ребра или гърди - 400-500гр. 1 средна ...\nНеобходими продукти: Агнешко месо - 1.5 - 2кг. Ориз - 1ч.ч. и малко Краве масло - 100гр. Ч...\nЕдно от любимите ми мезета за бира. Пипкаво е за чистене, но после се приготвя много бързо...


Peugeot Fans Bulgaria • Виж темата - 607 пренадуване лимп мод\n607 пренадуване лимп мод\nот Chankete » Съб Мар 16, 2019 3:04 pm\nН́яма спасение от тези грешки ! Смених турбо сензор , кол́нов и разпределителен сензор ,ДПФ а е ок ! Минава в лимп мод около 2000 оборота при продължително каране около 2000 об / . Данни от последен скан\nDiesel (4HX (VIN 6-8 = Engine code) - Bosch EDC 15C2 - MT/AT)\nP0340 - Engine speed signal, incoherent value\nP0571 - Brake switch circuit no signal\nP0245 - Turbo pressure; pressure measured too high\nP0235 - Turbo pressure signal; short circuit to positive or value too high\nCar licence no:\nVehicle: Peugeot - 607 Serie 1 [00-04] - 2003\nРегистриран на: Съб Мар 16, 2019 2:49 pm\nRe: 607 пренадуване лимп мод\nот simeca » Нед Мар 17, 2019 1:04 am\nПрегледай внимателно всички вакуум маркучи и тръбички за скъсано или протрито. Провери след това дали диафрагмата, която управлява вихровите клапи работи коректно (може да губи вакуум от нея) и накрая проверка или смяна на соленоида, който управлява геометрията на турбината. Това са най-често срещаните проблеми при твоя мотор и пренадуване.\nот Chankete » Нед Мар 17, 2019 6:09 pm\nблагодаря за отговора ! И аз се насочих кьм тези неща . ще бьдат проверени тази седмица . наистина е досадна грешка ! интересното е ,4е се оправя след спиране и рестартиране на двигателя !\nДата и час: Пет Май 24, 2019 6:16 am


Благотворителна кауза – благодарност – 134. СУ "Димчо Дебелянов" – ORT School\nБлаготворителна кауза – благодарност\nВ поредната благотворителна кауза на училището е събрана сумата от 3 000 лв. Благодаря на всички за желанието да помогнем на семейството на Сами. Надяваме се да се възстанови бързо от тежката операция.\nПубликуваме и писмото на майката на Самуил:\n„Здравейте госпожо Палдъмова,\nСами се чувства добре и се възстановява изненадващо бързо. Все още му предстои дълъг период на възстановяване, рехабилитация и контролни прегледи, но най-тежкото вече е зад гърба ни.\nИскам да изкажа огромната ни благодарност и признателност за съпричастността на всички участници на концерта, на всички хора направили дарение и на Вас за организирането на изявата и набирането на средства.\nУсещайки силната подкрепа и положителна енергия, успяваме да преминем през този толкова труден период от живота си и да си възвърнем силата и надеждата, че Сами ще е добре и отново ще сбъдва мечтите си!\nБлагодаря от името на сина ми Сами и от името на цялото ни семейство!


БЛОГ - Как да планираш супер успешна 2020 година?\n1. Направи разбор на 2019 г.\nЗадай си няколко важни въпроса – какво постигнах през 2019-а, какво не успях, какво искам да ми се случи през новата година. И най-важният от тях: какво искам да присъства ПОВЕЧЕ в живота ми през 2020 г?\n2. Постави си отделна цел за всеки месец, вместо да пишеш дълъг списък с новогодишни обещания.\nЧестно, кому е нужно това? Пишеш си как искаш да отслабнеш 5 кг, да се издигнеш в кариерата, да обиколиш света и да изваеш тяло като на холивудска звезда. На 5 януари обаче вече смътно си спомняш точките в дългия списък... За да не се случва това, определяй по една важна цел за всеки месец и работи само по нея.\n3. Забрави за всички извинения и реши сама за себе си, че 2020 ще е ТВОЯТА ГОДИНА!\n„Днес нещо не ми е добре, ще започна да работя по целите си утре“, „Днес е почивен ден, започвам от понеделник“ или „След седмица ще започна, сега имам друга работа“ – забрави за тези плоски извинения защо не преследваш това, което всъщност искаш. За да получиш всичко желано, трябва да РАБОТИШ за него!\n4. Използвай календар, за да маркираш крайните срокове за изпълнението на всяка цел и с какво ще се наградиш, когато това стане\n. Това наистина работи, повярвай ми. Поставяй си крайни срокове за всяка задача и си обещай награда, когато се справиш. Дори с ежедневните задачи: кажи си например, че ще гледаш Нетфликс, след като отговориш на всички мейли в пощата си. Гаранция, че ще свършиш работата за отрицателно време!\n5. Направи си вижън борд как искаш да изглежда животът ти през 2020.\nИскаш да срещнеш любовта, да пътуваш по света, да развиеш нов бизнес, да си купиш къща? Кажи го ясно на Вселената, създавайки своя уникален вижън борд. На него залепи снимки и позитивни послания към желаните неща и го гледай всеки ден, потапяйки се в атмосферата на желания от теб живот.\n6. Бъди добра със себе си, обичай се и превърни 2020 в невероятно изживяване!\nНие сме с теб и знаем, че можеш!\nна снимките моделът Емили Георгиева позира с планер BOSS BABE от колекция 2020


11 мнения за PHILIPS GC6802/30 Открийте тестове, опити и сравнение на цени за Ютии PHILIPS GC6802/30.\nDiplotop - сравнение на продукти - събира PHILIPS GC6802/30 мнения за потребители, тестове и опити. С багати и безпристрастни данни, 11 мнения за Ютии PHILIPS GC6802/30, Diplotop сравнява Ютии PHILIPS GC6802/30 с неговите конкуренти, за да открие най-добрия.\nМнения за PHILIPS GC6802/30\nПотребителите на PHILIPS GC6802/30 дават много добра оценка за лекота на употреба.Намират го за много надежден., Освен това повечето от тях споделят същото мнение. Посетете форума на PHILIPS GC6802/30, за да видите какви проблеми създава на потребителите и как могат да се решат.\nСпоред потребителите му е много ефективен., Почти всички са съгласни по тази точка. Като цяло смятат, че цената е много добра и отговаря на качеството Може да изтеглите инструкцията за употреба на PHILIPS GC6802/30 и да проверите дали ще ви свърши работа\nЛесен ли е за употреба GC6802/30?\n11 потребители отговориха на въпроса и оцениха продукта по десетобалната система ( 0 до 10) Оценката е 10 от 10 в случай че PHILIPS GC6802/30 e много лесен за употреба.\nСредната оценка базирана на броя мнения е 7.55, а стандартната разлика е 1.6.\nGC6802/30 предлага ли висока ефективност?\nСредната оценка базирана на броя мнения е 7.73, а стандартната разлика е 1.5.\nGC6802/30 надежден и здрав ли е?\n11 потребители отговориха на въпроса и оцениха продукта по десетобалната система ( 0 до 10) Оценката е 10 от 10 ако смятате, че PHILIPS GC6802/30 е надежден продукт, който ще издържи дълго време преди да се счупи.\nGC6802/30 заслужава ли си като цена / качество?\nСредната оценка базирана на броя мнения е 8.82, а стандартната разлика е 1.1.


Пената "изби рибата": Първенството ни е като Настрадин Ходжа с магарето! | Gol.bg\nПочетният президент на ЦСКА отново ръси бисери\nПочетният президент на ЦСКА- Димитър Пенев, бе назначен за консултант на новия треньор на червените Добри Митев. Още в първия мачотборът постигна победа с 3:1 като гост на Черно море, а треньор №1 на България за ХХ век направи интересен коментар за случващото се на “Армията”.\n“Трябва да връщаме много години назад - бил съм и консултант, и състезател, и треньор… И в националния, и в ЦСКА. Димитър Пенев винаги си остава от този отбор. Винаги съм контактувал с нашия отбор и когато се случва разхлабване на командата, винаги съм бил на помощ. Водили сме разговори със собственици и футболисти.\nЦСКА е едно име и европейско-клубен отбор. Знаете успехите и колко състезатели са минали - и в националните гарнитури. Трябва да задържим тези позиции. Знаете, че футболистите винаги са прави. При треньорите винаги има промени, но тези етапи трябва по-сериозно. Виждате и Люпко, трябва да се помага, за да се излиза бързо от тази мъглива улица. А и виждате, че нашето първенство трудно върви - две седмици е гладко, другата седмица - надолу. Като Настрадин Ходжа с магарето. Защо пеша, защо се качва? Той не се качва надолу, а нагоре се качва, защото идва нанагорно.\nЧестито на момчетата. Това ги задължава двойно и тройно, след като виждаме резултатите от вчера. Водачът Лудогорец играе под своето ниво в последните три срещи. Задължително ЦСКА да държи фронта и да покаже в следващите мачове, че своето име още държи. Има шанс да се пребори. Тройката вече е в кърпичката, запазена. Но амбициите за шампионската титла винаги идват. Трябва да поправим грешката от Купата на България”, каза Димитър Пенев.\nСлед това консултантът на Добри Митов бе попитан какво мисли за раздялата между ЦСКА и Любо Пенев.\n“Има много такива случаи. Аз също съм напускал. Даже в националния отбор след Европейското и журналисти, и любители на футбола са ме карали “Подай си оставката!”. Викам: “Остават пет дена, бе. Вие ме търпите 5 години, а пет дена.”\nТова е лично отношение. Той няма да си развали симпатиите към ЦСКА, където е израснал като дете. Дори и 10% не зная какъв е поводът. Няма изненада. Виждате и в Испания, и в Англия стават промени. За много любители е изненада. Той ще си остане в ЦСКА. Симпатии ще си има винаги. Колелото се върти. Както много пъти съм казвал пред вас, ще дойде отново ред. Има много специалисти. Виждате, че и от ръководството съм помолен да съм до отбора. И Люпко Петрович да помогне с каквото може. Ще разчитаме на младите треньори. Нека завършим годината, но дай Боже да направим една крачка по-близо и да тормозим водещия отбор”, пожела си в заключение Димитър Пенев.\n05 май 2019 | 11:26\nГ-н Пенев, защо сте консултант на Литекс, а не на ЦСКА 1948?\n05 май 2019 | 00:56\nТочно в момента първенството е супер. Има интрига и всеки може да бие всеки. Още догодина ще си проличи в европейските турнири. Ако се сещате преди годината в която 3 отбора влезнаха в групите на УЕФА първенството беше същия формат.\n04 май 2019 | 22:33\nЖалкото е, че неговите смешни хаотични словосъчетания образуващи сложни безкрайни изречения с неясен смисъл, олицетворяват напълно и нашият роден вид спорт приличащ най много на футбол.


По-малко кафе, почивка, сън: тези и други стъпки за предпазване на кожата от преждевременно стареене и петна\nОсновен › Антиейдж › По-малко кафе, почивка, сън: тези и други стъпки за предпазване на кожата от преждевременно стареене и петна\nОтиди във фитнеса без грим\nМожете да излекувате някои увреждания на кожата.\nИма няколко начина за намаляване на риска от рак на кожата.\nИскате кожата ви да бъде чиста, здрава, но вашият дерматолог не винаги може да ви каже как да постигнете това у дома с малко или никакви пари. Разбира се, слънцезащитните продукти са от решаващо значение, но най-често ежедневните ви навици могат да повлияят на качеството на кожата ви повече от всичко, което поставяте върху нея.\nПо-долу са дадени няколко прости стъпки, които можете да предприемете, за да предпазите кожата си от преждевременно стареене и петна. Някои промени в начина на живот могат да имат голямо значение.\nХидратацията е жизненоважен компонент на здравата кожа и кафето я изсушава. Това е диуретична напитка, което означава, че тя води до отделяне на повече вода от обикновено. Вие ще трябва да компенсирате това чрез добавяне на обикновена вода, за да запазите кожата си хидратирана.\nНай-добрият избор е да се пие чиста негазирана вода. В много източници пишат, че всеки ден трябва да пиете повече от два или три литра вода, но не се насилвайте. Яжте колкото може повече. Опитайте се да пиете вода преди всяко хранене, особено сутрин на празен стомах, това ще помогне за ускоряване на метаболизма ви.\nИзглежда, че животът ни всяка година става все по-интензивен и това ни поставя под голям стрес. Първият ни отговор на такъв проблем като избухване на акне, екзема или псориазис е да отидете в магазина за едно скъпо лекарство, за да го поправите. Но това може да е самият стрес, който причинява проблема ви.\nКакви продукти могат да бъдат спасени и какво не трябва да се прави\n"Животът" на тенис масата, заснет в снимки - като начин на живот на хората\nКъща с призрачни съседи: британските фермери продават старо имение\nКупете списание вместо скъпи продукти и просто лежете в леглото през деня. Планирайте време за себе си, разходете се, насладете се на любимото си хоби или просто подремнете.\nДори и да почувствате, че не сте имали време да се отпуснете, в крайна сметка ще бъдете много по-ефективни след почивката, а кожата ви ще стане по-чиста и по-сияйна.\nИзмийте грима преди да отидете във фитнеса. Време е да отложим безпокойството. Гримът може да повлияе на производството на пот в тялото ви, защото запушва порите. Това е опасно, защото изпотяването е защитен механизъм, който ви предпазва от прегряване. Ако е необходимо, нанесете водоустойчива спирала и лъскав балсам за устни и спрете там.\nТенът може да изглежда невероятно, но боли кожата ви. Всеки се нуждае от малко слънце, за да синтезира витамин D, но повече от десет до петнадесет минути вече е опасно. Не забравяйте за слънцезащитните продукти, особено ако живеете на високо планинско място. Редовният тен предизвиква преждевременно стареене.\nВитамин А продукти за грижа за кожата (често наричани ретинил палмитат, ретинол или третиноин) могат действително да премахнат някои от видимите ефекти на увреждане на кожата.\nНа английска ферма прави йога в компанията на сладки алпака\nОчевидно и невероятно: докосването до различни текстури променя мозъка ни\nУчете отказ: как да защитим детето от контакт с непознати\nИзбягването на слънцето и слънцезащитните продукти са два от най-добрите начини за намаляване на риска от рак на кожата. Но някои добавки също могат да намалят вредното въздействие на слънцето. Два примера са ниацинамид и хеликар, които могат да бъдат закупени без рецепта.\nДруг чудесен начин да се защитите е диета. Продукти като боровинки, диня, ядки, семена, моркови, листни зеленчуци, карфиол и зелен чай подпомагат здравето на кожата ви.\nТова са храни с висок антиоксидант, които могат да помогнат за предотвратяване на преждевременното стареене и да намалят риска от рак на кожата.\nТова вероятно не е новина за потребителите на грим - маслата върху кожата се пренасят в четки за грим и привличат всякакви замърсявания и микроби. Използването на мръсна четка ви излага на риск, така че най-добре е всички инструменти да се измиват веднъж седмично.\nЖивотът е радост: 2-годишно момче посети 24 страни и 5 континента\nВ случай на апокалипсис: как се организира бункерът за избрани милионери. снимка\nДвамата ежегодно правят сингли за седемнадесет години подред.\nСъщите мръсни инструменти могат да ви накарат да се разболеете. Например, инфекцията със Staph е потенциално фатална. Ако кожата на лицето ви вече е повредена, напукана или има дефекти, за бактериите е много по-лесно да я хванат.\nНякои дерматолози винаги имат революционен нов продукт или лечение, които ще ви дадат гладка, перфектно овлажнена и сияйна кожа. Но преди да похарчите хиляди рубли, просто се опитайте да овлажните стаята, в която спите.\nРегулирането на нивото на влажност в стаята може да направи чудеса в релаксираща и хидратираща суха кожа. Етерични масла като лавандула, лимонена трева и тамян също могат да подобрят състоянието на кожата.\nАко се притеснявате, че лицето ви е подуто, кожата ви се свива и бръчките стават забележими, причината може да е липсата на сън. Наред с тютюнопушенето, липсата на физически упражнения и излагането на слънце, недостатъчното количество сън е на първо място в списъка на нещата, които ви карат да изглеждате по-възрастни. Ето защо, преди да направите нещо друго, опитайте се да добавите няколко допълнителни часа сън към ежедневието си.\nРазбира се, може да е трудно да изключите всичките си устройства и да си дадете няколко допълнителни часа релаксация, но това може да освободи безброй часове през деня, които иначе бихте похарчили за борба с последиците от изтощение.\nНай-мощните инструменти за лична грижа са винаги на ваше разположение. Почивайте повече (имате нужда от почивка), облекчавайте стреса и яжте здравословни пресни храни. Използвайте грим по-рядко, особено във фитнеса. Всички тези мерки могат да бъдат евтини, но те могат да допринесат не само за здравето на кожата. Те ще ви направят по-щастливи.


Идиокризация 2.0.2.0. и новият президент на САЩ : Chronicle.bg\nИдиокризация 2.0.2.0. и новият президент на САЩ\n2 септември, 2015\t13:31\t | от\tАмелия Понд | Коментар\nКание Уест – новият (стар) злодей\nВидео наградите на MTV, които минаха и заминаха онзи ден, бяха много неща, сред които и най-слабо гледаното шоу за награди в историята на канала, но по-важното – те бяха трибунал на Кание Уест. Поредният! Но и най-важният, бих казала…\nСлед изтощителна 15-минутна реч с дълги паузи и безсмислени изречения, тези, които не бяха заспали или не бяха обременени от бълванията на певеца, разбраха, че Кание смята да се кандидатира за президент на Америка на изборите през 2020 година. Доналд Тръмп сигурно е изпаднал във възторг! Може би, за да не се бавим, е редно мултимилионерът да предложи място в евентуалния си бъдещ кабинет на Кание. Така певецът ще има време да се подготви за тежката кампания, която го чака само след пет години и която той ще поеме и обгърне като тялото на жена си Ким. Вярвайте ми.\nС изказването за евентуално управление от страна на Кание, истински мъчителната реч на изживяващ се като проповедник певец, завърши триумфално – със светлини и шумно пускане на микрофона на земята. Кание дори не си взе наградата – причината, заради която беше повикан на сцената.\nОбещанието да се кандидатира за президент през 2020 година звучи като истинска заплаха – от онези, които получаваш, когато си малък и не искаш да спиш, а баба ти каже, че Торбалан ще дойде да те вземе. За Америка Торбалан е Кание Уест – облечен в бяло, грабнал микрофона, не даващ думата на никого, проповедникът на бъдещето. В своята глава той се вижда точно така.\nРечта на певеца на платформата, заради която от програмата падна изпълнението на Иги Азалия, напомняше страшно много на една сцена от „Завръщане в Америка“, където Еди Мърфи, отново в няколко хиляди роли едновременно, е певец от неизвестна група, който се изживява като голяма звезда. Тъй като финалът на изпълнението му не носи никакви аплодисменти, той демонстративно и шумно пуска микрофона и се изнася. Името на групата – Sexy Chocolate, което иронично бих предложила да е първият слоган от кампанията на Кание през 2020-а, но той вероятно ще го приеме като расистка обида.\nАко Кание спечели, каквито и да било избори през 2020 година, то знаем, че светът, в който живеем някак е станал много различен от онзи, в който сме се родили. Тогава перспективата да участваме в експеримент за заселването на Марс ще звучи като нещо напълно нормално. Ако Кание стане президент на каквото и да било, значи ли, че трябва да наричаме Ким: „първа дама“? Ако Кание стане президент, то светът през 2020-а, ще върне робството, но от обратната му страна. Всички ще слушаме рап и ще се обличаме като Ким и безсмисленото й семейство. Ако Кание стане президент, ще живеем като в роман на Оруел – всяка сутрин ще ни залива проповед. В по-добрите дни, тази проповед ще бъде акомпанирана с музика, но можем само да се надяваме. Ако Кание стане президент, всички деца ще носят имена на табели и посоки. И това ще се приеме със закон.\nТова, разбира се, е в някакво тъмно бъдеще, в което всички живеем в модерна версия на „Игрите на глада“, които срещат „Революция“. Но, да, засега, това е просто едно илюзорно бъдеще, с което все още можем да се ебаваме, както си искаме… Няколко медии в Щатите и Англия вече излязоха с meme варианти на евентуални плакати за предстоящата кампания на Кание. Моите лични фаворити са тези на „Шоуто на Джими Фалън“. BBC дори излезе с видео, в което показа как би трябвало да изглежда една евентуална кампания на певеца, жена му и до тогава, надявам се поне петте им деца.\nThe Guardian дори излязоха със статия за петте позиции, които Кание може да покрие в Белия дом, ако евентуално това с президенстването не му се получи. А един блогър беше преложил всяка година MTV да му дават по една награда, първо, за да има къде да се изказва и второ, за да не дойде да ги набие със собствените им статуетки. Смятам предложението за резонно.\nСлед изборите на Кание и евентуалния им развой, светът, такъв, какъвто го познаваме, няма да съществува. На всички ще ни е забранено да си правим други снимки освен селфита, а ако нямаме поне една снимка на задника си, ще бъдем арестувани.\nТипът звезди, изживяващи се като проповедници и праведници, които обичат звука на собствения си глас, са изключително опасни. Те са толкова обсебени от себе си и от гледната си точка, че не виждат други. Да, те са добри в своята област, но с години, бога ми, лично аз забравих защо едно време харесвах Кание Уест като изпълнител. Та той дори направи песен с Пол Макартни, което пък е съвсем отделна тема и вселена за него и феновете му. Заради хилядите други неща, които Кание толкова иска да бъде, но уви не е, е забравил защо е музикант. А аз съм забравила защо си купих първия му албум и защо се влюбих в последния, само след първото слушане. Поради същата причина никога не бих приела насериозно него като президент, Ким като президентша, а цялата им фамилия като обитаващи Белия дом. Един приятел нарече евентуалното случване на нещо подобно Идиокризация 2.0.2.0., няма как да не го подкрепя. Но нека не забравяме, че понякога приемането на нещо такова не толкова насериозно, спомага за неговото случване. Затова се пазете от новата роля, която Кание е решил да приеме пред света – облечен в бяло да играе Проповедникът, последният оцелял от своя вид, като от ужасяващ роман на Чък Поланик. И никога не забравяйте – тези като него са повече от нас.\nСнимки: Getty Images, The Tonight Show Starring Jimmy Fallon


Близо 50 състезатели ще участват на Държавното първенство по шахмат за глухи\nБлизо 50 състезатели от цялата страна ще вземат участие в тридневното Държавно първенство за мъже и жени по шахмат за глухи, което започва днес и ще продължи до неделя в София. Шампионатът се организира от Спортната федерация на глухите в България по Програма за развитие на спорта за хора с увреждания на Министерството на младежта и спорта и с подкрепата на Съюза на глухите у нас.\nПраво на участие имат всички състезатели спечелили призово класиране от местните турнири към съответните спортни клубове на глухите. Много силна се очертава да бъде конкуренцията при мъжете, където сред участниците ще бъдат Александър Живков, Георги Пенев и Николай Нинов. И тримата се представиха повече от успешно на миналогодишните Дефлимпикс игри по шахмат, когато заеха пето място в отборното класиране по нации.\nТурнирът ще се проведе по швейцарската система в 7 кръга, утвърдена от ФИДЕ. При равенство се прилага показателят "Бухолц- Медиана". Класиралите се до трето място получават плакети и медали и грамоти за участието си. Шампионатът ще бъде ръководен от съдиите Боряна Строкова и Петя Караиванова. Победителите ще бъдат известни в неделния ден в 11.00 часа.


Направете си сами смески за пъдпъдъци | Домашна ферма | Български Фермер\nКогато пъдпъдъчетата са току-що излюпени, от 1-ия до 7ия ден, те се хранят с яйца и ситно смлени черупки от яйца. След това се добавят до 2 грама извара. Постепенно включете свежи зеленчуци. От 2-ата седмица може да им давате комбинирани фуражи.\nОще повече, че те ядат най-различни фуражи\nНай-важните изисквания по отношение на фуража са:\nда е пресен;\nда не е плесенясал;\nда не съдържа вредни примеси, соли и други химикали.\nАко ползвате сух фураж, можете да насипвате и повече от него в хранилката. Но влажните смески не трябва да остават в хранилките повече от 2 часа.Защото започват да вкисват и могат да отровят пъдпъдъците. Внимавайте:\nвлажните фуражи да бъдат на трохи, а не прекалено лепкави\nВ противен случай щеасе набиват в човчиците им иащеазапушват ноздрите им.\nОт домашно приготвените фуражи най-подходящи са:\nсмеси от различни надробени зърна;\nнатрошен сухар от бял хляб и различни белтъчни продукти;\nБелтъчната част на фуража трябва да съставлява около 1/5 част от дневната дажба:\nварени яйца или яйчен прах;\nизвара или сухо мляко;\nчудесни белтъчни добавки са храните за рибки.\nКато витаминни добавки може да използвате готови смески за пъдпъдъци или за кокошки-носачки.\nДозата е написана на опаковката. Дори ако редовно използвате поливитамини, полезно е да добавяте в храната витамин D. Дневната потребност на един пъдпъдък от витамин D2 е 3000 ME. Не забравяйте, че витамин D3 действа на организма на птиците.\nДавайте на птиците в отделна хранилка и минерални вещества.В тази хранилка постоянно трябва да има счукани черупки от яйца.


Hannah GORAN | sportisimo.bg\nМъжки шорти (1212146414)\nМъжките шорти Hannah GORAN са подходящи за туризъм предлагайки пълна свобода на движенията. Проветрив материал с примеси от еластин даващи комфорт на тялото и максимална свобода на движенията при всякаква активност. Тъканта е олекотена , проветрива и приятна при докосване. Regular кройката е удобна и приляга отлично за всички фигури. Изработени са с много практични джобове.\nАртикулен номер 1212146414\nКод на продукта GORAN_MOON\nВъншни джобове 6x (2x предни, 2x задени и 2 cargo)


Роналдо изведе "Реал" до Суперкупата на Европа (видео) - Спорт - Дневник\nРоналдо изведе "Реал" до Суперкупата на Европа (видео)\n23:37, 12 авг 14 , 4308\nКристиано Роналдо отбеляза и двата гола за "Реал"\nРеал" (Мадрид) спечели Суперкупата на Европа за втори път. Белите триумфираха с 2:0 срещу "Севиля" в Кардиф.\nДвете попадения отбеляза голмайсторът на отбора Кристиано Роналдо. Именно Суперкупата беше единственото ценно отличие на клубно ниво, което липсваше в кариертата на португалския нападател.\nСтатистиката на "Опта Хосе" показва, че Роналдо е вкарал и в четирите финала, състоящи се от един мач, в които е играл за "Реал".\nМадридчани спечелиха Суперкупата през 2002 г., като и тогава бяха в ролята на европейски клубен шампион. От тогава насам нито веднъж победителят в Шампионската лига не успяваше да вземе купата.\nТреньорът на "Реал" Карло Анчелоти избра на вратата да е Икер Касияс. В полузащитата действаха Лука Модрич и новите попълнения Тони Кроос и Хамес Родригес. Само за три месеца германският национал спечели титлата и купата с "Байерн", световното първенство и сега Суперкупата на Европа.\nВ атаката на испанците действаха Роналдо, Гарет Бейл и Карим Бензема.\n"Реал" очаквано бързо пое контрол над двубоя и задържаше повече топката. В 14-ата минута Роналдо стреля опасно от фаул, но топката мина над гредата. Малко след това Родригес центрира отлично от ляво, но Бейл не успя да засече от близо във вратата.\nВ 26-ата минута Роналдо овладя много добре и изскочи пред Бето, но вратарят спаси. Четири по-късно след центриране от ляво Роналдо засече във вратата.\nМалко след това "Севиля" не се възползва от серия грешки в защитата на "Реал". Карисо стреля, но Касияс спаси.\nРадостта на белите след спечелването на купата\nВ началото на втората част Роналдо получи на границата на наказателното поле и стреля силно по диагонала, за да преодолее Бето. "Реал" продължи да е по-активен и имаше възможности за трети гол. Португалският вратар на "Севиля" спаси хубав удар на Родригес.\nЕдва в заключителните минути "Севиля" се насочи по-настойчиво към вратата на Касияс, но опитният страж се справи отлично.\nReal Madrid win their 2nd Eur Super Cup after 2002. Clubs with most ESC trophies: Milan (5), Barcelona (4), Ajax, Liverpool (3).\n— Infostrada Sports (@InfostradaLive) August 12, 2014\nВидео: "Севиля" започна уверено защитата на титлата в Лига Европа\nЛука Модрич преподписа с "Реал" (Мадрид)\n"Атлетико" измъкна 1:1 срещу "Реал" в първия мач за Суперкупата\n"Реал" и "Атлетико" дават старт на сблъсъка за Суперкупата на Испания\nАнчелоти е впечатлен от перфектния Тони Кроос\n19:17, 22 окт 21 / Спорт 0\n17:04, 22 окт 21 / Спорт 16\n08:49, 22 окт 21 / България 205\n18:49, 22 окт 21 / България 32\n18:45, 22 окт 21 / Европа 7\n17:46, 22 окт 21 / Европа 5\nBU 00:00, 13 авг 14 / Весело\nПасът на Бейл за първия гол е феноменален!\nKalin 00:36, 13 авг 14 / Неутрално\n"От тогава насам нито веднъж победителят в Шампионската лига не успяваше да вземе купата." мда, сигурно 2009 ...\nРейтинг: 450 23:39, 12 авг 14 Неутрално\nако беше играл и така на световното...\nРейтинг: 561 23:39, 12 авг 14 Неутрално\nгоУем е РонаУдо!\nРейтинг: 474 00:00, 13 авг 14 Весело\nРейтинг: 501 00:20, 13 авг 14 Неутрално\nКолко е хубаво да гледаш испански отбори, показващи красив и галещ окото футбол, за разлика от германските човекоподобни. Реал си е Реал.\nРейтинг: 506 00:36, 13 авг 14 Неутрално\n"От тогава насам нито веднъж победителят в Шампионската лига не успяваше да вземе купата."\nмда, сигурно 2009 и 2011та Барселона я взеха като носители на КНК ... абе, като пишете такива басни, поне си проверявайте фактите. Дори миналата година Байерн взеха ШЛ и после и Суперкупата на Европа ...\nРейтинг: 1391 01:23, 13 авг 14 Весело\nДобре че има такива мачове, та да оплакне човек окото.\nРейтинг: 589 02:17, 13 авг 14 Весело\n[quote#4:"Дяволът членува в БСП"]германските човекоподобни[/quote]\nвкараха СЕДЕМ гола на "галещите" топката бразилци...\nРейтинг: 893 07:22, 13 авг 14 Неутрално\nОтличен мач. Реал бяха много добри.\nРейтинг: 507 08:36, 13 авг 14 Весело\nНай-сетне нещо за прежаднелия футболен фен!\nХамес май само ще продава фланелки... но е млад има да се развива! Тони Кроос - немска машина!!!\n09:24, 13 авг 14\nРейтинг: 524 09:47, 13 авг 14 Весело\nГолям играч е Рони. Жалко, че в националния на Портокалия няма с кого да играе.\nРейтинг: 1280 09:47, 13 авг 14 Неутрално\nПонякога му се получава.\nРейтинг: 506 11:28, 13 авг 14 Неутрално\nДо коментар [#1] от "Ивайло":\nАко не беше контузен, може би щеше да играе така. Цяло чудо е, че изобщо игра на Световното. Рискува здравето си, играейки невъзстановен и на инжекции, за да помогне на отбора си. Изобщо последните няколко месеца играта на Роналдо не се получаваше изобщо като за неговите възможности, поради серията от контузии и непълното му възстановяване.\nНо дори да беше играл на върха на възможностите си това не би променило много съдбата на Португалия, която си беше доста слаб отбор като цяло.\nА Новият Лос Галактикос започва да печели титли, воден от Карло и Рони.\nРейтинг: 395 15:02, 13 авг 14 Неутрално\nДо коментар [#4] от "Дяволът членува в БСП":\nда беше казал британските, вместо германските - щях да съм съгласен.\nРейтинг: 506 19:18, 13 авг 14 Неутрално\nДо коментар [#13] от "simo87":\nми той е пак контузен, ама ламтежа за слава е по-голям дори и от егото му и ще му изяде главата до края на сезона


ЕС подготвя нов съюз със САЩ след Тръмп - Свят - Дневник\n16:30, 30 ное 20 , 6942\nЕвропейският съюз ще се опита да изгради нов алианс със САЩ, за да се възползва от "шанс, който се появява веднъж на едно поколение", за да прекрати напрежението с Вашингтон от мандата на Доналд Тръмп. Целта е още двете страни на Атлантика заедно да се изправят срещу предизвикателствата, които отправя Китай към демократичния свят, съобщи "Ройтерс" по повод публикация на "Файненшъл таймс".\nВ нея лондонското издание цитира работен вариант на план за възстановяване на връзките между Европа и САЩ в името на общи фронтове по въпроси от регулиране на цифровите технологии до справяне с пандемията от COVID-19.\n"Като отворени демократични общества и пазарни икономики ЕС и САЩ се споразумяват за стратегическото предизвикателство от растящата решителност на Китай в международен план, макар невинаги да сме съгласни помежду си за най-добрия начин да реагираме на това", пишело в документа според FT. Целта била да се противостои на авторитарни режими и затворени икономики, които "се възползват от отвореността, от която зависят нашите общества".\nПланът от 11 страници бил изработен от Европейската комисия за "нов европейско-американски дневен ред за глобална промяна". Предвиждало се той да бъде представен за одобрение на Европейския съвет на 10-11 декември, предвижда старт на нов трансатлантически дневен ред, който трябва да се състои на среща на върха САЩ - ЕС през първата половина на следващата година.\nДнес на ниво посланици на страните членки в Брюксел ще се обсъдят трансатлантическите отношения на базата на проекта за документа, цитиран от "Файненшъл таймс" и разпространен за служебно ползване в петък. Изданието "Политико" пише, че според този т.нар. нонпейпър се предлагало сътрудничество в 5 сфери:\n- борба с COVID-19, разпространяване на ваксини и реформа на СЗО\n- подсилване икономическото възстановяване\n- борба с промените в климата\n- запазване на мултилатерализма и споделените ценности\n- подкрепа за мира и сигурността.\nШарл Мишел, председателят на Европейския съвет, би трябвало да проведе консултации по тази тема с всички лидери от ЕС преди декемврийската им среща. Според източник на изданието от евроинституциите екипът на Мишел е поканил хора от екипа на Байдън за виртуална и лична среща в първото полугодие на 2021 г. Водели се разговори и с генерални секретар на НАТО Йенс Столтенберг "дали той може да организира една такава среща".\nСпоред "Ройтерс" става дума за покана за лично онлайн участие на Байдън в Европейски съвет скоро след като поеме поста в Белия дом, и по-късно включване в трансатлантическа среща.\nТепърва ще се види дали Вашингтон ще е склонен да промени политиката си по въпроси като възстановяване авторитета на Световната търговска организация и облагането в Европа на цифовите гиганти "Амазон", "Гугъл", "Фейсбук" и "Елъл".\nTzar Vova Josei-ki 16:45, 30 ное 20 / Неутрално\nДо коментар [#6] от "pavur": Какво ти пука? Нали вие в Раша сте недосегаеми за Бил Гейтс!\ncinik 16:42, 30 ное 20 / Неутрално\nКолко от бълграите си казаха наум при прочитането на заглавието "ПодготвяМЕ нов съюз със САЩ след Тръмп" и кол...\nРейтинг: 1246 16:37, 30 ное 20 Неутрално\nЕС да не бърза, Доналд Тръмп още не е бита карта.\nРейтинг: 925 16:40, 30 ное 20 Весело\nТръмп не е за отписване!😂😂😂\nСега като основе Тръмпанария, ще проведе Лотария за Оранжева карта за набиране на поданици!\nНачален срок за подаване на документи - 21 Януари 2021-ва!😁😁😁\nИ никакви такива като НАТО или ЕС!\nРейтинг: 660 16:40, 30 ное 20 Неутрално\nДобра и навременна идея, дано патриоти, орбанисти и прочие сган не се засили да саботира и това!....\nРейтинг: 925 16:42, 30 ное 20 Любопитно\nГьобелс да яде шоколади!\nКато повтори 1000 пъти "Изборите са опорочени; Аз съм победител!", и брътвежите му автоматично стават истина!\nРейтинг: 2486 16:42, 30 ное 20 Неутрално\nКолко от бълграите си казаха наум при прочитането на заглавието "ПодготвяМЕ нов съюз със САЩ след Тръмп" и колко "онези горе в Брюксел подготвят нов съюз със САЩ след Тръмп"?\nОтносно втората група - насила европеец не се става.\nРейтинг: 1433 16:43, 30 ное 20 Неутрално\nИма си хас ваксинацията да не е приоритет.\nЕдна реклама на банката HSBC от 2012 има слоган:"Your DNA will be your data".\nИ за илюстрация един пръст нацапан с мастило и в средата QR код.\nРейтинг: 701 16:43, 30 ное 20 Неутрално\nЗа след 4 години? :)\nЧе то тогава няма да има ЕС. Европа ще бъде една държава.\nРейтинг: 1484 16:44, 30 ное 20 Неутрално\nКоя от тези сфери ще ви храни????\nИ Байдън да не бърза, нека стане президент първо.\nЧе може и да се случат случки.\nЕС е гола вода с това си ръководство, направо си е мъка.\nРейтинг: 925 16:45, 30 ное 20 Неутрално\nКакво ти пука? Нали вие в Раша сте недосегаеми за Бил Гейтс!\nРейтинг: 1433 16:45, 30 ное 20 Неутрално\nРейтинг: 1843 16:47, 30 ное 20 Весело\nПредлагам да подкупят Байдън с чисто нов, ръчнивезан екзоскелет, пък той ще се опита да помисли😁😁😁\nРейтинг: 1433 16:47, 30 ное 20 Неутрално\nУмиране има ,отърване няма.\nAGENDA2030 ше застигне даже и Раша.\nРейтинг: 2820 16:48, 30 ное 20 Неутрално\nС Байдън против Китай :)\nТова някакъв джоук ли е? ;)\nЧе нали синчето му има бизнеси с Китай. Да си реже клона на който стои. :)\nРейтинг: 1433 16:50, 30 ное 20 Неутрално\nКитайските хакери назначиха Байдън.\nТоя път руските,иранските и северокорейските хакери се оказаха гола вОда.\nРейтинг: 3859 16:58, 30 ное 20 Неутрално\n"ЕС подготвя нов съюз със САЩ след Тръмп"\nКазано с други думи идва нормализация на отношенията по оста ЕС-Америка\nРейтинг: 1691 17:02, 30 ное 20 Неутрално\nЩе има позитивна промяна и евро- атлантическото партньорство ще се подобри,НО ЕС трябва да е готов да се погрижи и да инвестира в своята отбрана и сигурност, защото ерата, в която САЩ беше световен полицай приключи!\nРейтинг: 2233 17:02, 30 ное 20 Неутрално\nВярно е, това става най силния съюз на земното кълбо .\nРейтинг: 1433 17:03, 30 ное 20 Неутрално\nПо времето на Обамата ,през 2014-та Берлин изгони резидента на ЦРУ в Дойчланд ,щото ги хванаха да подслушват съюзниците си у Ойропа и баба Меркел.\nЗа кви нормални отношения става въпрос въобще?\nРейтинг: 17:03, 30 ное 20 Неутрално\nИ кой казаа:\nБай Бай, Сенсей НАНАЙ!\n🎼 🎸🎹🥁 🎸🎹🥁 🎸🎹🥁 🎸🎹🥁\nРейтинг: 319 17:04, 30 ное 20 Неутрално\nРибата - в морето, тиганът - на огъня!\nТръмп може да е клоун, но не малко американци промениха мисленето си в резултат на цирковите му номера. САЩ вече са други и икономически, и военно.\nРейтинг: 3493 17:07, 30 ное 20 Неутрално\nСилно се съмнявам, че ще стане както идилично е представена.\nАмерика си има държавна стратегия и си я прокарва неотклонно.\nДали Тръмп или Байдън - това дава по-скоро нюанси, но не и силно завъртане на кормилото за посока насам или натам.\nБайдън ще "надгажда" върху постигнатото от Тръмп - и спрямо Европа, и спрямо Китай, и спрямо Русия.\nЗа съжаление Европа днес се е докарала до ниво "младши партньор", че даже в някои отношение и до пудел на Щатите. Така и ще си остане, че и ще се затвърди.\nСамо дето при Байдън поне в медийното пространство пропагандно горчивият хап ще е в целофан, докато Тръмп ни го набутваше с шут в устата.\nРейтинг: 5321 17:10, 30 ное 20 Неутрално\nЕС добре е че се подготвя за нов съюз, но да не избързва. Да изчака да се разберат приоритетите на САЩ при Байдън\n17:10, 30 ное 20\nРейтинг: 531 17:11, 30 ное 20 Любопитно\nМхм? Какво сега? В Брюксел се опитват да пробутат задкулисно нов ТТИП? Ам протести?\nРейтинг: 832 17:15, 30 ное 20 Неутрално\nНа "съюза" с подчинени му викат МАРИОНЕТ.\nРейтинг: 3859 17:15, 30 ное 20 Любопитно\nТези по времето на Тръмпоний пък бяха изключително неприемливи отношения, защото Оранжевата Перука се опита да разбие Съюзът между цивилизованите страни от Старият и Новият Свят!\nРейтинг: 3056 17:21, 30 ное 20 Неутрално\n"....заедно да се изправят срещу предизвикателствата, които отправя Китай към демократичния свят, .......... Като отворени демократични общества и пазарни икономики....."\nКакви са предизвикателствата на Китай към "отворените икономики"?\nЗатваря ли ги?\nРейтинг: 462 17:21, 30 ное 20 Неутрално\nЕлементите на напрежение между САЩ и ЕС се държаха на това, че администрацията на президента Тръмп настояваше и се мъчеше да наложи равноправни и симетрични търговски отношения. Това е най-добрата основа за един здрав и конкурентен съюз. Възстановяването на "добрите отношения" означава връщане към порочната Обама-Байдънова практика на политкоректно говорене, неравноправни отношения под повърхността, вторачване в глупостта, загуба на стратегическа инициатива и конкурентноспособност.\n17:22, 30 ное 20\nРейтинг: 755 17:26, 30 ное 20 Неутрално\n"ЕС е гола вода с това си ръководство, направо си е мъка."\nИзглежда, че мъката ти е голяма.\nРейтинг: 1691 17:27, 30 ное 20 Неутрално\nПрав сте, оранжадата изобщо не е карта, той е клиент на американското правосъдие и на кредиторите си!!!\nРейтинг: 2351 17:51, 30 ное 20 Весело\nТова за след като му мине счупеното краче на "лидера на Свободния свят" ли е запланувано, или още сега започват? Въобще що направо не прекратят цирка, не пенсионират Байдън и да слагат комунистката дето не може да реши индийка ли е или черна за президент, че да гледаме сеир?\nРейтинг: 1963 18:02, 30 ное 20 Весело\nБез Тръмп но по посоката зададена от Тръмп.\nДа видим дали Меркел ще се откаже да повишава военните разходи, дали ще се сближава с Китай.\nРейтинг: 273 18:08, 30 ное 20 Неутрално\nЕвропа се връща на старата песен - ние няма да ви закачаме и вие няма да ни закачате...толкоз...А дали САЩ ще я пеят, това ще видим, според мен - не\nРейтинг: 7447 18:09, 30 ное 20 Неутрално\nСлед Тръмп, рестарт. Той обърка всичко.\nРейтинг: 1625 18:24, 30 ное 20 Неутрално\nЕдно по едно......\nРейтинг: 582 18:59, 30 ное 20 Неутрално\nНапълно несериозна статия. Разногласията между САЩ и Европа за отношението им към Китай, при управлението на Тръмп, нямат нищо общо със самия Тръмп, а с разнопосочните интереси на САЩ и Европа (по-специално САЩ и Германия) по въпроса. Тези разнопосочни интереси няма да изчезнат при управлението на Байдън. САЩ губи (икономически и политически) от статуквото, а Германия печели - това е в основата на разногласията.\n19:08, 30 ное 20\nРейтинг: 1049 19:11, 30 ное 20 Неутрално\nТе и по отношение на Русия с Германия са на тотално различни мнения\nРейтинг: 976 19:43, 30 ное 20 Неутрално\nАйде-айде нов съюз! Обединения Запад ако така се пресъюзява след всяка промяна... Утре да очакваме ли като се капичне Бидон (господ да удължи дните му) и дойде Харис да се пресъюзяват наново? А другиден като сменят кмета на Горно нанадолнище окръг Колумбия пак ли ще се пресъюзяват?\nРейтинг: 2096 19:49, 30 ное 20 Неутрално\nВчера го писах почти същото.\nРейтинг: 995 20:26, 30 ное 20 Неутрално\nПърво да си определят кой, кой ще е в двойката - така да се каже - джендър статуса, за да може новата ос да се получи правилна - като права европейска краставица. Колкото до китайците, те ще таковат всяка краставица и ПЕП.\nРейтинг: 517 21:01, 30 ное 20 Неутрално\nВ ЕС има дефицит на качествени политици, а възможностите на американската администрация все още са неясни\nРейтинг: 751 21:06, 30 ное 20 Неутрално\nРойтерс информирал за статия във вестник.\nПък тук вестникарския цитат е изведен направо в ... заглавие?!\nИ кво следва от това?\nМи най-естественото следва - всичката нискочелост, която по принцип налита само на заглавията, ще се разквичи как Тръмп за малко да убие ЕС, но не успял, благодарение на магарето. И на тайфата около магарето.\nКофтито е, че камилата, която всъщност ще сложат за управница, е по-голяма левачка дори от комбинацията Меркел-Макрон-Санчес.\nТ.е. никога не е работила, само цитира.\nА тия, които обича да цитира, не преливат от любов към ЕС.\nРейтинг: 1038 21:30, 30 ное 20 Любопитно\nРойтерс информирал за статия във вестник.Пък тук вестникарския цитат е изведен направо в ... заглавие?!И кво следва от това?Ми най-естественото следва - всичката нискочелост, която по принцип налита само на заглавията, ще се разквичи как Тръмп за малко да убие ЕС, но не успял, благодарение на магарето. И на тайфата около магарето.Кофтито е, че камилата, която всъщност ще сложат за управница, е по-голяма левачка дори от комбинацията Меркел-Макрон-Санчес.Т.е. никога не е работила, само цитира.А тия, които обича да цитира, не преливат от любов към ЕС.\nЛеле. Оранжевия клоун ли цитира?\nРейтинг: 2127 21:49, 30 ное 20 Неутрално\nЕвропа пак ще заеме нормалната си роля на васал на САЩ! Меркел чака с нетърпение денят, в който ще се поклони на новия си господар Найдън!\nРейтинг: 86 22:36, 30 ное 20 Весело\nНе бита, ами направо мъртва карата е. Той е политически труп. Лошото за него е, че е разследван за финансови злоупотреби и измами. Дължи много, страшно много пари. Данъчните също го дебнат. Ако си свърши прокуратурата работата качествено, след 4 години ще лежи в панделата и с 0ла $ в джоба.\nРейтинг: 455 22:39, 30 ное 20 Неутрално\nПедо Джо още не е спечелил и почна пак да разпродава Америка.\nРейтинг: 86 22:40, 30 ное 20 Неутрално\nБез Тръмп но по посоката зададена от Тръмп.Да видим дали Меркел ще се откаже да повишава военните разходи, дали ще се сближава с Китай.\nА ти знаеш ли защо Германия не си повишават военните разходи? Или ти е трудно да отгатнеш? История?\nЗа Германия не е проблем да си повиши разходите, с оглед че са номер 1 икономика в EU.\nПроблема е, че нейните съседки, а и като цяло Европа няма да и се хареса Германия пак да вкарат много пари в танкове, самолети и увеличаване на армията си.\nНай-хубавото нещо, което може да се случи на Германия е да дават тези пари за образование и култура в страни като България!\nРейтинг: 582 23:17, 30 ное 20 Неутрално\nДо коментар [#39] от "Ехото на Гласът":Те и по отношение на Русия с Германия са на тотално различни мнения\n—цитат от коментар 41 на Quo Vadis?\nНе споря, особено ако говорим за икономически отношения.\nРейтинг: 701 23:28, 30 ное 20 Неутрално\nЦелта е още двете страни на Атлантика заедно да се изправят срещу предизвикателствата, които отправя Китай към демократичния свят, съобщи "Ройтерс" по повод публикация на "Файненшъл таймс".\nИ като как се определихте като демкрати, особено анлоговорящата пасмина.\nРейтинг: 1580 23:38, 30 ное 20 Неутрално\nХа, ха :)С Байдън против Китай :)Това някакъв джоук ли е? ;)Че нали синчето му има бизнеси с Китай. Да си реже клона на който стои. :)\nЗащото оранжевия тлъстак няма бизнеси в Китай, нито на Куши сестра му не я хванаха на камера как продава Зелени карти на китайците.\nРейтинг: 1580 23:54, 30 ное 20 Неутрално\nДо коментар [#15] от "bat_plamen":Вярно е, това става най силния съюз на земното кълбо .\n—цитат от коментар 17 на edin drugii\nИстинсите интереси на САЩ са по Тихоокеанската ос - Япония, Корея, Австралия и Нова Зеландия. Заедно с втората линия съюзници - Сингапур, Тайван, Виетнам, Индия. Там е ръста, там е Китай който трябва да се ограничи.\nАрабите вече не играят такава роля каквато имаха преди. Русия не е СССР. ЕС няма ръст и с това застаряващо население няма и да има. Но ЕС има културно значение и винаги ще бъде в съюз с САЩ. САЩ си имат осигурени най-големите им търговски партньори, които са Мексико и Канада. Изолирани са на цял континент до който трудно можеш да се добереш при военни операции. САЩ заедно с Канада и Мексико са си абсолютно самодостатъчни в момент на криза. Имат си и им остава вода, енергия, храна и всички минерали и технологиите им за преработка и употреба. Този континент не зависи от никой и не им е нужно да се бият на живот и смърт че някой да им купува стоките за да съществуват. В ЕС добре го разбират това и добре разбират ситуацията си. Ще им се наложи да направят някои компромиси. Чак сега някои "стратези" започнаха да схващат че с глобализация САЩ са ОК но и с изолация САЩ пак ще са ОК. Не можеш да ги заобиколиш и да ги игнорираш лесно.\nА за всички мечтани и мечтателски съюзи като БРИКС (нещо не чувам нищо за тях от година две) или други имагинерни оси на развитие като Русия - Германия или Турция като лидер на Исляма .... или Китай с неговия Път, Пояс и Потури ... нека ги оставим тези легенди на обидените старшини от НРБ които чакат колапса на долара и Червената армия на Дунава.\nРейтинг: 221 00:18, 01 дек 20 Неутрално\nНов съюз с Щатите... Какво става с визите?!? Кога ако не сега?\nЗа Шенген същата работа - Макрон обеща след реформирането на системата до 1-2 години... трябва да си търсим своето!\nРейтинг: 2031 02:37, 01 дек 20 Неутрално\nДано този път основата на сътрудничеството между двете колони на западната цивилизация - ЕС и САЩ да е по-стабилна от преди (затоплизъм, вегани, малцинства, бежанци и тем подобни).\nРейтинг: 1580 04:09, 01 дек 20 Неутрално\nКакво значи - Камала не е работила? Тя ома 20 годишен стаж като прокурор. Беше главен прокурор на Калифорния. Сенатор е само от 6 години. В Булгаристан Юристите не се ки водпт на работа? Или викаш ако не копа дупки значи не работи? Какво точно е работил Тръмп? Знаеш ли? Освен че е банкрутирал всеки бизнес който е започнал, нещо друго да е направил? Имаше реалити шоу по телевизията , нещо като дебел оранжев Кардашиан. Или викаш това е работа а да си главен прокурор не е.\nРейтинг: 992 11:40, 01 дек 20 Неутрално\nДо коментар [#15] от "bat_plamen":По времето на Обамата ,през 2014-та Берлин изгони резидента на ЦРУ в Дойчланд ,щото ги хванаха да подслушват съюзниците си у Ойропа и баба Меркел.За кви нормални отношения става въпрос въобще?\nСлужбите си вършат работата. За това им плащат. Аз лично одобрявам, при положение че нейния предшественик е в Газпром.\nРейтинг: 992 13:09, 01 дек 20 Любопитно\nЗа вас тръмпанарите никой повече няма да се сеща след само един месец. Но на мен лично ми е интересно дали шефовете на българското Дръмб Общество - Митьо Гестапото (ДС) и Шаренкова (русофили) ще продължават да плащат още 4 години или Тръмп са го писали вече беГал?


Ето от кои храни вдигаме кръвно - Retro.bg\nЗдраве 13 окт. 2020, 09:55\nВсеки втори българин в зряла възраст страда от високо кръвно налягане, което се налага да регулира с хапчета. Освен приема на медикаменти е важно да знаем и кои храни могат да повлияят негативно на кръвното ни, за да ги избягваме съзнателно.\nЕнергийните напитки са еквивалент на кафе напитките, но с добавена газировка. Изпиването на една малка кутийка енергийна напитка може да предизвика повишаване на кръвното налягане заради съдържащия се кофеин. Пицата често пъти съдържа много сирене и солен доматен сос, което означава, че има огромна доза натрий и въглехидрати, разпръснати навсякъде. Изяждането на едно парче е достатъчно, за да предизвика високото кръвно.\nПреработените меса, като колбаси и пилешки хапки, се състоят от натриеви и наситени мазнини, които могат да причинят мигрена и натрупване на плака. Тези храни водят война с нормалното кръвно. Беконът със сигурност е вкусен, но хранителните вещества, съдържащи се в него, не са полезни. Количеството натриеви и наситени мазнини, съдържащи се в едно парче бекон, може да повиши нивата на кръвното налягане. Китайската храна също е категорично забранена за хипертониците, а в този черен списък попада и пълномаслено мляко.\nПържените картофи и рафинираната захар са известни врагове на нормалното кръвно налягане. И те трябва да изпаднат от хранителния режим заедно с пилешката кожа, която съдържа голяма доза наситени мазнини.


Анкета Дунав Ултра - попитахме 100 колоездачи\n(Read in English) 24 часа след “отваряне” на предварителните регистрации за тазгодишното промо-събитие Dunav Ultra: Back To The River 2021, дефинираме интересът на желаещите да се включат в приключението като висок. Събитието се налага като международно, вече ясно отличаваме и някои тенденции при участниците, пожелали да преживеят приключението Дунав Ултра.\nВиж още: Dunav Ultra: Back To The River 2021 – Предварителна регистрация\nВижте любопитна информация, която получихме от над 100 анкетни карти на участници от България и Румъния, които обработихме след първите 24 часа, откакто обявихме записването.\nПо време на ежегодното Дунав Ултра събитие, най-много българи заявяват, че искат да участват в приключението “Индивидуално” (приятели се разбират предварително и се записват поотделно, бел.ред.). За колоездачите от Румъния – най-привлекателна към този момент е категорията “Екип 2-ма колоездачи”.\nИ при двете държави имаме заявки за участие на смесени екипи в най-колоритната категория “Екип 4-ма колоездачи”.\nНай-популярни видове велосипеди за Дунав Ултра приключението, според самите колоездачи са: 1. Класически шосеен велосипед 2. Адаптиран планински или гравел велосипед 3. Туристически велосипед.\nЗа тазгодошното издание за първи път имаме заявки както от България, така и от Румъния за участие с тандем велосипед (велосипед за двама души).\nЕто и малко любопитна “логистична” информация. Колоездачите както от България, така и от Румъния предпочитат стандартни хотелски (две-три звезди) услуги, но къщите за гости в България също са добра опция за тях. В общия случай няма високо търсене както на крайно евтини варианти за нощувка – така и на луксозни такива – тук златната среда е безспорен фаворит. На този етап желаещи да използват палатка по време на приключението са единици.\nЛюбителското колоездене е социален спорт – в свободното си време колоездачите се срещат помежду си, хапват, пийват и се забавляват, докато практикуват своето хоби. Когато са на по-дълго пътешествие, те очакват от страна на домакините нормално посрещане, чиста баня, усмивка и удобно легло. Който им го предложи – те са готови да препоръчат горещо или да се върнат отново там, а приключението Дунав Ултра го доказва! Така например, 30% от анкетираните вече са минавали маршрута поне веднъж! За някои тази година ще бъде втори, трети, а дори и четвърти път!\nПовечето, попълнили нашето допитване, очакват да опитат от местна кухня – вкл. дунавска или морска храна. В година, която предизвикателство е за всички държави – участниците в Дунав Ултра са мотивирани да участват в приключението заради компанията на приятели, да са по-близо до природата , както и да предизвикат себе си в изминаването на 700-километровата дистанция на маршрута.\nНа въпрос за колко време планират да изминат маршрута – предпочитанията, които посочват приключенците се подреждат така:\n“До 5 дни”\n“До 7 дни”\n“До 3 дни”\n“Повече от 7 дни”\nЕкстремно краткото изминаване на маршрута за “Под 48 часа” остава бутикова, но желана категория – според предварителните заявки – около 10 ще са колоездачите от България и Румъния, които тази година ще се пробват да изминат разстоянието от Видин до Дуранкулак за по-малко от 2 дни. Към момента най-бързият колоездач изминавал маршрута “Дунав Ултра” е пазарджиклията Цветан Чорлев, през 2019 г.\n*Напомняме, че информацията по-горе касае ежегодното ни промо-събитие. През настоящата година (от началото на м.май) предстои за първи път да предложим т.нар. “отворено Дунав Ултра приключение”, при което всеки желаещ, ще може да закупи “Дунав Ултра адвенчър бокс – лайт”, след което сам или с приятели да измине маршрута, в свободно избран период на годината.


Приказка за нещастния търговец, красивата дъщеря и звярът-чудовище | Огнян Антов\nИмало едно време един търговец, който живеел на село. Бил вдовец, жена му рано умряла и той сам отгледал шестте си деца. Той все опитвал да прави търговия, но все имал лош късмет и често изпадал дотам да няма и пукната пара… Едно крепяло търговеца – неговата най-малка дъщеря. Още като се родила тя, лицето й така смаяло всички, че хората в един глас започнали да я наричат Красавицата.\nЕдин ден търговецът получил писмо от града. Канели го да отиде до пристанището, за да посрещне кораб, натоварен с негова стока. На тръгване той повикал всички:\n– Кажете, синове и дъщери мои, какво да ви купя за подарък?\nВсички запоръчвали презглава, само Красавицата, като чула какви скъпотии си заръчали сестрите й, най-последна тихо рекла:\n– Тате, моля те, донеси ми една роза. Тук при нас те не растат.\nНо съдбата не била жалостива и корабът на търговеца потънал. И той трябвало да се върне вкъщи с празни ръце, беден, гладен и недоспал. Тръгнал той по обратния път, но го настигнала буря, изплашила коня му и ветровете го отвели в една непозната закътана долчинка.\nИ там видял разкошен дворец.\nНямало как, влязъл нещастният търговец в двореца, а вътре какво да види – огромна отрупана с ястия маса: пилета, яребици, локуми, сладкиши и дори филе от антилопа. Нахвърлил се човекът, изял толкова много, че чак не му се вярвало; една приятна музика го обгръщала, приспивала го и накрая той заспал блажено, макар и учуден, че наоколо нямало жива душа…\nСъбудил се чак по пладне на другия ден. Времето било превъзходно. Навън го чакал конят му – добре нахранен – и това отново учудило търговеца.\nОбаче на излизане от замъка човекът видял храст с рози. Сетил се за желанието на любимата си дъщеря и с въздишка посегнал и скъсал една роза.\nИ тогава слънцето притъмняло, паднала мъгла и от мъглата с ужасен вой изскочил един звяр. Истинско чудовище!\n– Човеко! – ревнало изчадието. – Дотолкова ли ти е благодарността, че те нагостих и приютих от бурята, та сега скъса цвят от най-любимия ми розов храст! Кажи!\nТърговецът почнал да заеква от ужас, но успял да прошепне:\n– Аз не за себе си… За най-милата си дъщеря го скъсах, поръча ми на тръг…ване… Прости ми.\n– Няма да ти простя! – прогърмяло чудовището. – А за разплата искам да доведеш тук дъщеря си, за да ми стане робиня. Ако не, ще умреш още на мига!… Закълни се!\nНямало какво да прави нещастният търговец, от ужас се заклел, тръгнал си, прибрал се у дома и легнал болен.\nКато пооздравял, научил, че в дисагите на коня децата му намерили много злато и накити, че те си накупили подаръци, даже някои се сгодили, но от това клетият баща само избухнал в силни ридания.\n– Тези златни съкровища – казал той през сълзи – са откуп за живота на нашата Красавица!\nИ им разказал цялата история.\n– Какво пък – рекла пребледняла Красавицата, – чудовището е било така добро да те нагости и обдари, дано се смили и над мен. – Но баща й искал по-скоро да умре, нежели да я заведе в лапите на звяра. – Не, татко – отсякла съвсем тихо красивата дъщеря, – ти си най-скъпият човек в моя живот и не ще ти позволя заради мен да нарушиш дадена от теб клетва. За мен няма по-истинска любов от тази, да жертвам живота си за родния любим баща.\nЗаплакала Красавицата и прегърнала баща си.\nНа другия ден той я завел до двореца и я оставил пред огромните порти.\nЗаживяла Красавицата в замъка, но животът й бил странен и чуден, като сън. Имала лична стая, прекрасни дрехи, винаги вкусен обяд и дори своя баня с вана, от която лъхали ухания и топла пара. Ала била винаги сама. Само вечер, преди да се оттегли в покоите си, в залата влизало чудовището и със скръбен израз я съзерцавало. Звярът я плашел, тя отбягвала да го гледа и тогава той винаги казвал:\n– Не си отвръщай лицето! Позволи ми да те погледам, Красавице! Ти си моята господарка!\nТакива думи на звяра я смайвали, доброто й сърце тихо почвало да му съчувства; те често разговаряли дълго и интересно, но всяка вечер, преди да й пожелае “лека нощ”, чудовището я питало:\n– Красавице, ще ми станеш ли съпруга?\nТози въпрос винаги стряскал девойката и тя отвръщала разтреперана:\nИ тичешком се прибирала в покоите си, а сълзите обливали красивото й лице.\nЕдна вечер Красавицата влязла в стаята си, погледнала се в огледалото, за да избърше сълзите си и какво да види – огледалото проблеснало и в него засветили някакви образи, постепенно те са избистрили и добрата девойка видяла баща си, тежко болен, на легло. До него стоял доктор, държал му ръката и говорел: “Не знам от какво си болен, търговецо… Според мен от нищо друго, освен от мъка…” Огледалото пак изгаснало и пак блеснало и сега Красавицата видяла баща си как се мята в кревата си и говори, и бълнува:\n– Щерко моя любима… Красавице… Погубих те аз…\nНе издържала девойката, хукнала в нощта да търси звяра, той се явил и цяла нощ тя го увещавала да й разреши да навести родителя си.\n– Обещай ми, че никога няма да ме напуснеш – проронил тежко звярът на сутринта. – Ще те пусна при баща ти, но се закълни, че точно след девет дни ще се върнеш! Закълни се, моя Красавице!\nНямало що да стори хубавицата, заклела се. А докато препускала към дома, в ушите й кънтял гласът на чудовището:\n– Ако не се върнеш след девет дни, твоето клето чудовище ще умре… ще умре… ще умре…\nУ дома намерила баща си на смъртен одър, в треска, и така било осем дена. На деветия ден всички казали, че тази нощ той или ще умре, или ще оздравее. Красавицата била толкова уплашена от скръб, че не се и сетила за даденото пред звяра обещание; останала до леглото на баща си и след деветата нощ.\nСъдбата този път била милостива. Баща й прескочил смъртта; лека-полека душата му почвала да се съвзема.\nНо не така било в душата на неговата дъщеря. Колкото повече се смеела на неговото оздравяване, толкова повече сърцето й се свивало при мисълта за чудовището. Какво ли става с него? Дали се изпълнява онова страшно негово предупреждение?… Една нощ тя сънувала звяра. Лежал до храста с розите и едва дишал. На заранта добрата девойка се простила с близките и с все сили препуснала към замъка.\nОставила коня пред портите Красавицата и хукнала към розите. И наистина! Звярът лежал бездиханен, склопил очи, само една сълза извирала изпод грозния клепач и се търкаляла по сбръчканото му чудовищно лице. Хубавицата извикала от жалост.\nТогава звярът отворил очи, блеснали за миг бледите му зеници, но той промълвил:\n– Ти не удържа на обещанието си, моя Красавице, и ме погуби… Но нищо. Поне съм щастлив, че те зърнах пак, преди да умра.\n– Не! – възкликнало из дън душа доброто момиче. – Какво сторих аз! По-добре да ти бях станала жена, отколкото да те видя умиращ!\nЕдва изрекла това и… о, чудо!\nЦелият замък затреперил от светлини, фойерверки, музика, глъч. Хиляди хора се появили в градините и всички викали:\n– О, наша Красавице!\nИзвърнала се хубавицата, смаяла се, а като погледнала пак към розите – що да види! Там стоял щастлив и й се усмихвал един прекрасен Принц с руса коса и златна пелерина.\n– Моя Красавице! – целунал я той. – Ти ме спаси от страшната магия да бъда чудовище до смъртта… или до мига, в който някоя хубавица ще пожелае да се омъжи за мен!\nТака свършва приказката за Красавицата, която намерила своя Принц благодарение на доброто си сърце.\n21.06.2017 (пр. 23.12.2021) | Знаци: 7216 | Прегледи: 1498 | Сподели:


География и икономика за 9. клас / втора част на 9. клас при обучение с интензивно изучаване на чужд език - Издателство "Булвест 2ООО"\nГеография и икономика за 9. клас / втора ...\nГеография и икономика за 9. клас / втора част на 9. клас при обучение с интензивно изучаване на чужд език\nАвтори: проф. д-р Румен Пенин, доц. д-р Тони Трайков, гл. ас. Димитър Желев ,Валентина Стоянова\nУчебникът е основната част от учебно-методическия комплект по география и икономика за 9. клас. Стремежът на авторите е да се осигури възможност за по-лесното предаване на знания от учителя на ученика, като се включат съвременни интерактивни методи на преподаване и учене.\nТой дава възможност за постигане на Държавните образователни стандарти за учебно съдържание и заложените в учебната програма по география и икономика за 9. клас компетентности като очаквани резултати от обучението.\nрубриката Ключови думи;\nрубриката Основни изводи синтезирано представя основното знание по темата;\nрубриките Добре е да знаем и Още нещо за… предлагат допълнителна информация, свързана с изучаваното в темата;\nрубриките Можете да се справите сами и Помислете и отговорете представят по интересен начин възможностите за контрол и проверка на овладяното учебно съдържание;\nИзпълнението им дава възможност за реализиране на междупредметни връзки с всички учебни предмети в 9. клас.\nУроците за преговор и обобщение включват набор от задачи, изискващи извеждане на важни изводи и припомняне на основни понятия.\nУроците са разработени така, че да може да се прилагат различни интерактивни техники, както и учениците да могат да работят самостоятелно, в екип или група. Дава се възможност за използване на ИКТ.\nУчебникът е ценен помощник на ученика в разгадаването на света около него и обогатяването на географските му знания и компетентности.


АФЕРА.БГ | „ВЗЯТКАТА“. И ЗАЩО ДАНС НЯМА ДА РАЗСЕЧЕ „ГОРДИЕВИЯ ВЪЗЕЛ“\nПубликувано на 13.06.2021 / 10:00\n„ВЗЯТКАТА“. И ЗАЩО ДАНС НЯМА ДА РАЗСЕЧЕ „ГОРДИЕВИЯ ВЪЗЕЛ“\nЩе споделя нещо, което нямаше възможност да се осъществи – Сертов /б.р Петко Сертов – бивш шеф на ДАНС/ искаше да регулира отношенията на Агенцията /б.р. ДАНС/ с ФБР. Отчиташе липсата на засилено взаимодействие с основната контра разузнавателна американска структура като пропуск.\nЦРУ и ФБР си имат особени релации във времето.\nТочно тогава, това негово решение нямаше да се понрави много на активните ни партньори от ЦРУ. За намеренията си той сподели с нас преди парламентарните избори през 2009 година.\nЕдновременно с това, в онова ДАНС, гостуваха и представители на руските „ВИМПЕЛ“. С тях също се обсъждаха възможности за сътрудничество по линия на националната ни сигурност и национален интерес.\nОчакваше се през месец септември 2009 да бъдем в Москва на работна среща с „Алфа“ и с „ВИМПЕЛ“, разбира се на официално ниво, с представители на ръководството на нашата Агенция.\nСертов знаеше, че руснаците има изключителни успехи по линия на т. нар. „взятка“ и борбата с корупцията.\nЗа нас подобно развитие и професионално израстване по никакъв начин нямаше да наруши нашата евроатлантическа ангажираност.\nНо това е друг размисъл и друг разговор, непознаваем за ограничението в съзнанието на комплексирания глупак, надули го с преходна власт, базираща се на куха кариера, алчност и безочлива наглост.\nИма сфери в сигурността, където сътрудничеството с правоохранителните структури, не само на евроатлантическите служби, е наложително, още повече, когато касае националната ни сигурност.\nСподеленото от мен се счита за ерес в настоящата ситуация, до която е доведено правоохраняването ни от някои господа. Те, разбира се, вероятно подобриха значително материалното си положение, но нанесоха щети, които не ще могат да се премахнат само с гол ентусиазъм и благородно намерение.\nИма един набор от качества, които са необходими за кариерно израстване в службите днес – послушание, лоялност и отговорност, но не към Бог и повелите МУ, не към конституцията, а към интереса на финансовия просперитет и тези, които го определят в дадения момент.\nОсновна необходимост за израстване е и липсата на „еретични“ мисли в посоката, която набелязах, както и лоялност към определени структури /наши и чужди/, които в никакъв случай нямат интерес ДАНС да има ефективна, реална дейност по линия на т. нар. “взятка“ и борбата с корупцията по високите етажи на властта, където преплитането на интереси се превръща в „гордиев възел“.\nА този възел не се разплита … разсича се.\nВсъщност, знаеш ли на какво е символ осата?\nНа саможертвата …\nИма предание, според което смокинята не може да роди плодовете си, ако за всеки неин плод не се жертва една оса.\nКазват, че осата влизала в зародиша на цвета и … и умирала за да придобие той формата и вкуса си, превръщайки се в радост за хората.\nТова била нейната отреденост, нейната Божия мисия.\n“„ВЗЯТКАТА“. И ЗАЩО ДАНС НЯМА ДА РАЗСЕЧЕ „ГОРДИЕВИЯ ВЪЗЕЛ“”\nДА СЕ ЗАКРИЕ! ИЕ ОНЕЯ В СИМЕОНОВСКАТА ШКОЛА!\nМного малко хора, ще разберат написаното по-горе, ама много малко!!!\n“ Има един набор от качества, които са необходими за кариерно израстване в службите днес – послушание, лоялност и отговорност, но не към Бог и повелите МУ, не към конституцията, а към интереса на финансовия просперитет и тези, които го определят в дадения момент…“\nБРАВО, г-н Хаджолов !\nБойко Борисов превърна ДАНС в своя проститутка.\nСега Бойко ще се кръсти не пред Господа, а на уй.\nЗащо САЩ не наложиха санкции и на крадеца Борисов. Ето отговора:\nБаце сигурно не може да бъде намагнитен защото е много дървен\nЦар Гордий го вързал,а Александър Велики го разсякъл,по простата причина ,че не можал да го развърже…\nХаджолов прав си !\nТрябва да някой много да е луд ,та да се захване да развързва възел от отровни змии,свински черва и глисти топнати в дъртия селски кенеф пълен догоре с лайна ,каквато е държавата към момента…\nДа бръкне и да развързва с ръце ?!\nДори и на Четвърти километър няма такъв човек.\nИ меча не си заслужава да се цапа.\nТова се прави с фекална помпа-мелачка.\nПуска се вътре и всичко става на … тор.\nТака се компостират спомените.\nЕничери са нужни на всички колонизатори, те сами не могат да си свършват работата\nЕдинственото, което съжалявам, че живея във времена и държава, в която качествата не се ценят.\nВ един по-идеален свят щях да съм стигнал до висшете нива на службите за сигурност и иновативно да влагам, влагам, да предавам знания и опит и тн, а сега ме оценяват едни 7-8 човека. А нагоре боклук до боклука.\nСлужител със скромните 20 години стаж!\nХубави думи, хубави мисли, но … много зеленясали чорапи …


дом Регионални РЗИ: Затварянето на детската градина в Казанлък не е по наша препоръка\nД-р Станимир Станков директор на РЗИ, потвърди, че учителката от ДГ „Снежанка“ в Казанлък не е с положителен тест за Ковид – 19. Нейният син, който е на 18 години от Казанлък е с пневмония и положителен тест на ковид. Автоматично неговите родители попадат под карантина. Станков коментира, че объркването е станало от прессъобщение, разпространено от Община Казанлък. Според него, затварянето на градината е твърде прекомерна мярка, която не е препоръчана от РЗИ-Стара Загора. Решението за това било взето от здравния щаб към Общината.\nЕто и официалното съобщение на РЗИ:\nНа 14 юли 2020 г., около 18:00 часа, в Регионална здравна инспекция – Стара Загора постъпи информация за положителен резултат от PCR тест на млад мъж от Казанлък. При проведеното епидемиологично проучване се установи, че едно от контактните му лица работи в Детска градина № 2 „Снежанка“ като педагог. Жената е била последно на работа на 10 юли. Към момента е поставена под карантина. Уведомени са кметът на община Казанлък и директорът на детската градина.\nпредишна статияСлужител на Община Стара Загора с положителен тест\nСледваща статияG Point: Отървете се от нежеланото окосмяване с помощта на нашия високоефективен апарат


Lingonberry диуретик или не? - Сокове\nПлодовете от брусници имат богат състав от полезни микроелементи и витамини. Листът от брусница като диуретик отдавна се използва в традиционната медицина. В допълнение, това зрънце има благотворен ефект върху цялото тяло, тонизира го и го обогатява с голям брой полезни компоненти. На базата на брусниче е прието да се приготвят различни плодови напитки, тинктури и чайове.\nСтраничните ефекти могат да се проявят като повишено кръвно налягане и алергична реакция. С предозиране на плодове или отвари, може да има нарушения на стомашно-чревния тракт. Яденето на плодове и листа от брусница във всякаква форма не трябва да надвишава 14 дни. За да коригирате хода на лечението и дозировката трябва да лекувате лекар. Самолечението е опасно за здравето.\nСъдовата мрежа е продължение на малките капиляри. Може да се появи на краката, ръцете, лицето и дори очите.Наличието на този проблем е знак, че нещо не е наред в тялото.


По-кротко с патоса и трите морета - Мнения | Факти.БГ\n3 Август, 2017 10:12 2 034 7\nПо-кротко с патоса и "трите морета"\n„Мила Родино“ прозвуча в Скопие. Договорът за добросъседство и сътрудничество бе подписан. Борисов не бе освиркан пред паметника на Гоце Делчев в македонската столица и се прибра в София. Според противника на договора Никола Груевски, като победител. Остава да разберем, кои са повече в Македония – лошите за нас груевци и миленковци или добрите заевци. Предстои ратифициране на договора от парламентите на двете страни. Ясно е, че на жълтите павета това ще се случи единодушно и с фанфари. Всеки глас различен от „за“ ще бъде обявен за национално предателство. Ако пък някой депутат сбърка от вълнение, животът му ще премине на лента от притеснение, докато моли за прегласуване Димитър Главчев.\nВ македонския парламент няма да е същото, въпреки уверенията на различни анализатори, че 80% от македонците заставали зад договора, а опитите за някакви протести били рехави. Но, да не ги мислим отсега. Те ще се оправят някак. Може и со малце кютек. Та нали повечето българи научиха за съществуването на политика Зоран Заев, когато го видяха окървавен в скопския парламент. А политическата криза при съседите, изтласкала Заев на премиерския пост, реално даде възможност да се подпише подобен договор. Груевски би го скъсал още като чернова.\nПолзите за нас, извън близо 300-те милиона поощрение, които ще получим за изграждане на жп връзка с югозападните съседи, засега са в емоционалната сфера. Оттук натам предстои по-трудното. Как 14-те точки хартиено добросъседство, да се усетят като нещо реално. И какво се налага да променим в публичното си отношение към съседния народ. Не ми се мисли, как ще протича работата на общата комисия, която ще се нагърби с ужасяващата задача да изправя кривиците на общата ни история. Сега учените се бръснат до синьо, затова няма как да си скубят брадите. А поводи за скубене, вярвайте ми, тези в комисията ще имат предостатъчно.\nПо време на първия си мандат Борисов, къде на шега, къде не, споделяше, че сутрин го било страх да пусне телевизора. Да не би Божидар Димитров да е обявил по първи петли война на някоя съседна страна. Тогава професорът бе министър без портфейл и отговаряше за българите в чужбина. Днес, след като противниците на договора от македонската страна смятат, че ние сме победители, каквото и да имат предвид, е редно да се държим като такива. Да намалим малко снизходителния и покровителствен тон, да не говорим за язвителните подхвърляния и трапезен хумор. Няма нужда от това. Излишно и вредно е.\nОттук натам ще бъдем следени под лупа за всемъзможни изцепки в разрез с договореностите. А най-следен ще бъде най-известният българин в Скопие – Божидар Димитров. Който е хубаво да намали волумето на словесните си изяви, дори да се смята за победител и да си представя Борисов като Цар Обединител, върнал в пределите на страната милион и половина българи. Приказки от рода „Искам Македония цялата“, „Ще се караме с Краси Каракачанов, кой от нас да е областен управител на Охрид“ или пък „След десет години ще има две български държави“ вече са напълно неприемливи за поста, който заема и популярността, която има. Знаем стила му, знаем, че отвътре му напира да си каже приказката, но вече не бива по този начин. Така единствено ще дразним съседите, които ще се чувстват все по-прецакани, а договорът ще се окаже една фанфарна бумащина без никакво съдържание.\nИ Мая Вапцарова, племенницата на „общия“ ни поет, накрая ще излезе права, като твърди, че договорите са за политиците. Кой щял да ги чете. Хората от двете страни на Вардар и Струма имат отдавна изградено мнение по щекотливите въпроси от общото ни минало. Ако наистина се смятаме за победители, нека се държим като такива. Но не като пием вино от черепа на опонента, а като пазим и достойнството му.\nБез значение кой, кога и как е бил объркан и манипулиран.\n1 11:31 03.08.17\nБожидар Димитров е заплаха за националната сигурност..\n2 14:21 03.08.17\nЗащо,защото говори истината ли?\n3 16:52 03.08.17\nДобре, че не сме им пуснали Шуми Марица, македонците много я уважават ;) https://www.youtube.com/watch?v=L_M4R0qNMYc\n4 17:44 03.08.17\nЕдно време имаше много като него ,викаха им УЧИТЕЛИ ПО ИСТОРИЯ.И ни учеха също така как Българския народ е бил 500 г. под турско РОБСТВО.А днес мекеретатаучат децата как сме съжителсвали с османската империя.\n5 20:19 03.08.17\nИмаш плюс от мен. Много точен коментар.\n6 11:17 04.08.17\nАко трябва да сме коректни, не е било точно робство в истинския смисъл на думата, а сме били един от народите, завладени и живеещи в рамките на Империята...робът няма собственост, а ние сме имали, имало е български училища, чорбаджии/бизнесмени и т.н...и никой не е работил на никого без пари, агата е бил длъжен да плаща на всеки, който му работи...плащали сме данъци, робът не плаща данъци, защото няма нищо...турското население и то е плащало данъци наравно с останалите националности....истината е винаги по средата.\n7 19:17 04.08.17\nА какво според теб е насилственото отнемане на деца от родителите им за еничари?Какво спорет теб е клането във Батак?Ако седна да изброявам всичките подобни неща ,книга ще трябва да пиша.Явно и ти си учил от новата история на България.


Томас Бекет – най-великият мъченик на Европа : Chronicle.bg\n3 юни, 2021\t08:31\t | от\tМартин Дамянов | Личности\nНа 29 декември 1170 г. четирима от рицарите на крал Хенри II убиват архиепископ Томас Бекет в катедралата Кентърбъри, разпръсквайки кръвта и мозъка му по настилката. Това убийството бележи края на една от най-ярките кариери в средновековието на Англия. И все пак в много отношения то е и начало й. Новините за убийството на Бекет се разпространяват бързо и за броени месеци той се трансформира в един от най-известните мъченици в християнската история. Бекет е канонизиран само три години след смъртта си, докато в рамките на едно десетилетие монасите от Кентърбъри записват 703 чудеса, свързани с убития архиепископ, а десетки хиляди посетители се стичат в катедралата, за да почетат останките му. Подкрепен от разпространението на нови литургии, чудодейни истории, свещени предмети и свети реликви, култът към Бекет скоро доминира в пейзажа на християнството, от Трондхайм до Тарсус и Рочестър до Рейкявик.\nЗатова винаги е подходящ момент за изследване на неговия необикновен живот – задгробния включително; да се запитаме как синът на търговец, роден в Чепсайд преди девет века, днес все още може да привлече хиляди поклонници на мястото на смъртта и погребението му.\nБлагодарение отчасти на сензационната история на тази смърт – и бързия процес на канонизацията му – историците днес знаят повече подробности за Бекет (от хранителните му навици до резките промени в настроението), отколкото може би всеки друг англичанин, живял през Средновековието.\nСкоро след коронясването на Хенри II на 19 декември 1154 г. новият крал назначава надеждния и способен Бекет за свой кралски канцлер. Двамата мъже стават близки приятели и въпреки че Бекет технически все още е слуга на Хенри, кралят го обсипва с подаръци: Бекет носи най-хубавите дрехи в двора, пътува с ослепително обкръжение и има безпрепятствен достъп до кралската хазна.\nЗа тези, които ще напишат биографии му по-късно, крещящият външен вид на бъдещия светец е просто фасада. Този наистина аскетичен мъж, предполагат те, просто се преструва в този разкош.\nСлед смъртта на Архиепископ Теобалд, Хенри се застъпва за назначаването на Бекет на свободната позиция в Кентърбъри – което и става, на 3 юни 1162 г. В новото си качество като най-високопоставен прелат (висш духовен сановник в католическата църква) в кралството и „викарий на Христос“, Бекет сега претендира за пряк авторитет от Бога и папата, напълно независим и отделен от короната на рода Плантагенет. От този ден нататък отношенията между кралския господар и бившия му слуга ще бъдат завинаги променени – и силно обтегнати.\nВ рамките на една година двамата най-могъщи мъже на Британските острови влизат в агресивни публични конфликти заради църковната юрисдикция. За да се наложи, Хенри председателства съвета на Кларендон през януари 1164 г. и изисква лоялността на Бекет, твърдейки, че той (не църквата) има властта да наказва престъпни чиновници. Бекет отказва. Не след дълго Хенри използва кралската си власт, за да лиши Бекет от земя и пари, а Бекет използва църковната си власт, за да отлъчи най-близките приятели и поддръжници на краля. По-късно същата година, тъй като отношенията между архиепископа и краля се влошават допълнително, Бекет заминава за Франция, където прекарва шест години в изгнание, живеейки в Сенс и Понтини. Завръща се в Кентърбъри през декември 1170г.\nПет разказа на очевидци за мъченичеството на Бекет оцеляват и всеки от тях рисува драматичен портрет на неговата ужасна смърт. Най-популярната и сериозна версия на събитията е написана от човек на име Едуард Грим, чиновник от Кеймбридж, който за малко да загуби ръка по време на нападението. Само няколко дни преди, четирима рицари – Реджиналд ФицУрсе, Уилям де Трейси, Хю дьо Морвил и Ричард льо Брет – преминават Ламанша заедно, след като прекарват Коледа с краля в Бур-ле-Роа в Нормандия. Те бяха чули Хенри II да изразява разочарованието си от Бекет и очевидно го тълкуват като директива. Затова бързат към Кентърбъри, пристигайки в катедралата на 29 декември. Те влизат в нея в късния следобед, изправят се срещу Бекет в неговия архиепископски дворец и се опитват (но не успяват) да го заловят без сила. След това обаче те правят нов опит – с оръжие.\nМеждувременно монасите от Кентърбъри насърчават Бекет да намери убежище вътре в катедралата (някои източници съобщават, че той трябва да бъде влачен там), докато се провежда вечерната молитва. Около 4:00 часа следобед е – вече е мрак през зимата в Кентиш – и бягството на Бекет продължава от архиепископския дворец по монашеската обител към северния трансепт. Тук Бекет, облечен в черни одежди, поема по последните си стъпки.\nМиг по-късно заговорниците се втурват през вратата на църквата, носещи доспехи и мечове. Твърди се, че крещят: „Къде е Томас Бекет, предател на краля и кралството?“, при което хорът и хората замлъкват, а Бекет заявява: „Ето ме. Не предател на краля, а свещеник“, появявайки се иззад стълб, разположен между олтарите, посветени на Дева Мария и Свети Бенедикт.\nПод още заплахи нападателите хващат архиепископа и се опитват да го отстранят от църквата. Бекет обаче се вкопчва в една от колоните и отвръща, наричайки ФицУрсе сводник – обида, която вбесява рицаря и той вади меча си. Знаейки, че часът на смъртта му е наближава, Бекет навежда глава и се моли.\nФицУрсе удря с меча си Бекет и отряза горната част на черепа му, като почти отрязва и ръката на Грим. Втори удар отново в главата, и след това трети, който го кара да падне на лакти и колене, с изложен мозък. Грим разказва, че от тази позиция Бекет продължава да се моли с тих глас: „В името на Исус Христос и благосъстоянието на църквата съм готов да прегърна смъртта.“ Четвъртият удар, нанесен от Брет, отрязва черепа му и кара върха на меча на този рицар да се счупи.\nГрим описва ужаса алегорично: „Короната… беше отделена от главата, така че кръвта, бяла от мозъка, и мозъкът, червен от кръвта, озаряваха пода с цветовете на лилията и розата , девата и майката, и живота и смъртта на изповедника и мъченика“.\nПоследният удар дойде не от рицар, а от чиновника Хю, който „сложи крак на врата на свещеника и мъченик и разпръсна мозъка му по пода“. Доволен от работата си, Хю възкликна: „Да тръгваме, рицари. Този човек няма да стане отново!“\nКоментарите са изключени за Томас Бекет – най-великият мъченик на Европа


ГЕРБ внася четвърти вот на недоверие - България | Vesti.bg\nТози път той е заради политиката в сектор „Енергетика“ и провала на „Южен поток“\n9 май 2014, 09:49, oбновена в 15:18\nГ ЕРБ ще внесе днес вот на недоверие към правителството за сектор „Енергетика“ заради проваления проект „Южен поток“, съобщи, цитиран от БГНЕС, лидерът на партията Бойко Борисов в кулоарите на Народното събрание.\n„Ще внесем вот на недоверие в сектор „Енергетика“ заради проваления проект „Южен поток“\nот некомпетентността на Драгомир Стойнев главно; от това, че излъгаха обществото и правихме референдум за АЕЦ „Белене“; от това, че фалират основните ни енергийни компании; от това, че предизборно задържат цената на тока“, каза Борисов.\nЛидерът на ГЕРБ за пореден път повтори, че от Министерство на енергетиката са отказали да дадат на техни депутати справка за състоянието и дълговете на НЕК.\n„Не ни дават финансовите отчети, а дочувам, че са пред фалит“,\n„Една година обявиха около десет пъти, че започват строителство – не беше януари, не беше февруари, не беше март, а сега остана за юни. Защо?“, попита той по отношение на проекта „Южен поток“.\nБорисов посочи, че управляващите не искат да приложат европейското законодателство по отношение на проекта, а причина за това е фактът, че ако го приложат, по тръбата ще може да тече и български газ.\nПремиерът Пламен Орешарски каза, че ще коментира искания от ГЕРБ вот на недоверие към кабинета, след като се запознае с мотивите\nПо-рано днес лидерът на ГЕРБ Бойко Борисов обяви в парламента, че партията внася вот на недоверие към кабинета заради проблемите в енергетиката и проваления проект "Южен поток".\nВ отговор на въпрос премиерът изрази известни притеснения около момента на избора на вота във връзка с предизборната кампания. Очевидно толерантността у нас отдавна е заминала - първи сто дни, предизборни кампании, има правила, които хората ги спазват по света, коментира премиерът.\nПо отношение на "Южен поток" министър-председателят отбеляза, че е важно да се договорят добри условия за страната, а не да се бърза. В отговор на уточняващ въпрос той добави, че България нищо не изчаква. Премиерът акцентира, че проектът не е български. Той отбеляза, че опозицията достатъчно го е била забавила, както и че са били оставени достатъчно неизгодни условия като лихва от 8%.\nТака че по-добре е да бъдат малко по-скромни по отношение на "Южен поток", коментира премиерът.\nДвата празника са достатъчно важни и символни, коментира премиерът днешния Ден на победата над хитлеро-фашизма и Деня на Европа. Единият отбелязва края на един мрачен период от историята, а другият - началото на един светъл, надявам се да бъде, период, коментира премиерът.


От сайта на "Пловдив 2019" личи: Сцената е 1,1 милиона лева - 24chasa.bg\nОт сайта на "Пловдив 2019" личи: Сцената е 1,1 милиона лева\n14.01.2019 20:47; 24 часа онлайн\nОколо кулата-сцена продължават да се вихрят спорове.\nС другите разходи за хонорари, заря, кетъринги и платени публикации сумата отива на 2,4 млн. лева\nОбщинската фондация „Пловдив 2019” излезе с отговор към Слави Трифонов за цената на сцената по откриващото събитие за Европейска столица на културата, което се състоя на 12 януари. Шоуменът твърди, че същото съоръжение е наел за 681 000 лева. От ръководството на фондацията тутакси му отвърнаха.\n„Пловдивската сцена е под формата на кула и е специално конструирана за големия откриващ спектакъл по проект на германската компания phase 7. Изпълнител на конструкцията е швейцарска компания. Техническото обезпечение на спектакъла е поверено на „Жокер медия”, която е подизпълнител на phase 7 и за подиумите към сцената. Такова съоръжение никога не е правено в България”, казват от фондацията. Според ръководството й цената на сцената и прилежащите подиуми е 219 000 без ДДС. А цялостното техническо обезпечаване на спектакъла „Ние сме всички цветове”, което включва озвучаване, осветление, видео оборудване е с общ бюджет 881 124 лева. Или общо сумата излиза 1 099 177 според сметките на „Пловдив 2019”. На сайта на фондацията обаче са посочени и други цифри за откриващия спектакъл. С тях сумата стига почти до 2,4 млн. лева. Ето за какво още са отишли:\n- 363 000 лв. - ВИП пакети и подаръци за граждани и гости, заснемане и лайф стрийм\n- 90 000 лева - комуникация на откриващо събитие, включително брандиране на града и оформяне на зони за специални гости\n- 250 000 лева наем на оградата, монтаж и демонтаж, както и за наемане на техника за вдигането и развалянето на 30-метровата кула.\n- 352 000 лева без ДДС за авторски публикации в авторитетни световни медии\n- 450 000 евро струва продуцирането на вечерното шоу на 12 януари / основно отишли за немската компания Phase7 на Свен Сьорен Байер/\n- Доброволци - 2500 евро\n- Водещ - 540 евро\n- Представяне на документи и чернови - 8000 евро\n- Творчески директор на шоуто - 8000 евро\n- Режисьор - 2000 евро\n- Асистентът при управлението на проекта - 10 750 евро\n- Музикален надзор - 12 000 евро\n- Пътуването, настаняването и кетъринга за артистичния екип - 52 892 евро\n- Пътни разходи за репетиции - 21 000 евро\n- Наем на сцена - 112 000 евро\nЗаря - 15 000 евро\nИнформацията е от публично известни данни, които са обявени в сайта на ”Пловдив 2019”, Агенция за обществени поръчки и приетия бюджет на фондацията за 2018 г.


Какво е мимикрия при насекомите и животните — Бран Инсект\nКакво е мимикрия и при кои насекоми и животни е най-впечатляваща?\nКолкото и да сте любознателен, надали всеки ден си блъскате главата над това какво е мимикрия и при кои насекоми и животни е най-впечатляваща. Но вероятно всички са съгласни, че любознателността е полезно качество, а не недостатък. Поради което ще се постараем да отговорим и на въпроса какви са особеностите на мимикрията. Мимикрия при животните и мимикрия при насекомите.\nСъщност и особености на мимикрията.\nКазано най-лесно разбираемо, мимикрията е форма на естествена природна защита, изразяваща се в имитация с цел предпазване или дори оцеляване. По-сложна и конкретна формулировка би могъл да Ви предложи Хенри Бейтс, който през 1852 г. подробно е наблюдавал формите на мимикрия при редица екземпляри. Именно той е първият, който е констатирал какво е мимикрия и подробно го е описал. Но за да прочетете неговата документация означава да се задълбочавате прекалено дълго върху по-сложна за разбиране тематика. Самият Хенри Бейтс очевидно не е сред живите, за да си побъбрите с него.\nСъществува мимикрия при насекомите, мимикрия при животните и мимикрия при растенията. Чрез имитация на околната среда те буквално се сливат с нея. Подобно на всички онези, които се опитват да имитират Елвис Пресли или Майкъл Джексън. С огромната разлика, че хората го правят за удоволствие или за пари, но не и с цел да спасят живота си.\nСред най-важните особености на мимикрията е, че имитаторът е онзи организъм, който влага цялото си старание в това да се слее с околната среда, защото се чувства по-слаб и уязвим. Риби, които придобиват вида на обкръжаващото ги морско дъно. Жаби, които се сливат с тинестите води на някое блато. Предимно с цел оцеляване. Или в по-добрият вариант за тях - с цел ловуване.\nМакар мимикрията да е характерна предимно при женските, а може би и точно поради тази причина, важи странното правило, че Размерът няма значение. В редица случаи т. нар. имитатори придобиват не само по-ефектен вид, но са дори и с по-големи размери.\nНяма да се занимаваме с мимикрия по растенията, тъй като не е чак толкова впечатляваща, колкото тази при животните и насекомите.\nМимикрия при животните (риба)\nЖивотните с най-ефектна мимикрия.\nОтносно мимикрията при животните няма как да не споменем най-сериозните претенденти за титлата "Най-добър имитатор" - това са влечугите, жабите и гущерите. Няма как да им се отрече, че се справят отлично. Да не забравяме и някои дълбоководни видове риби, а също и множество видове птици като козодоя. Те са също много впечатляващи имитатори.\nМимикрия при насекомите (щурец)\nНай-интересните насекоми при мимикрия.\nКакво остава за мимикрията при насекомите? Велики са щурците, молците и паяците. Чудесно служат за картинка от типа на Открийте разликите. С основната разлика, че трудно ще ги откриете.\nРейтинг: 3.00 Гласове: 15


Училище за дизайн и изработка на бижута - Ателие Марабу « Ах, тези бижута - осем стъпки към твоето ново хоби БЛОГ ФОРУМ Абонамент ОФЕРТИ\nНачало➤ Приложна Бижутерия ➤Ах, тези бижута - осем стъпки към твоето ново хоби\nАх, тези бижута - осем стъпки към твоето ново хоби\nТехника: Осем различни бижутерийни техники\nЗаповядайте в Ателие Марабу! Искате ли да откриете отпускащо хоби, да се занимавате любителски с изработка на бижута или да смените попрището си и да намерите ново призвание? Нашето обучение е точно за вас.\nГорди сме да ви представим следващото любопитно издание от нашата поредица ексклузивни и първи по рода си интензивни курсове за изработка на бижута!\nВ мини-курса през Юни, в стъпка по стъпка, ще създаваме модерни и атрактивни модели, ще се потопим във вълшебството на мънистата и ще почувстваме емоцията да създаваме красота с ръцете си. А за тези, които няма да могат да се запишат за целия курс, предлагаме уникалната възможност да посетят единствено техниките, представляващи интерес за тях. Вижте по-нататък...\nТова е тридневно интензивно обучение, в което ще овладете и усъвършенствате осем различни техники за изработка на бижута. Успоредно с тях, ще усвоите важни и винаги необходими познания за базовите техники - Бижутерийни телчета и низане. Ще научите много относно принципите на дизайна, как да съчетаваме цветовете и материалите, как да изграждаме сами впечатляващи композиции.\nЗа да се включите в курса, не е необходима никаква предварителна подготовка или опит (а ако имате такъв, със сигурност ще откриете нови идеи и предизвикателства). Всеки урок ще бъде съпроводен от подробни отпечатани инструкции, включващи информация, указания и схеми за всяка от изучаваните техники. А ако запишете и посетите целия курс, ще получите полезен окомплектован учебник, съдържащ всяка една от техниките, както и бонус допълнителни инструкции за изработка на бижута с наш дизайн. Предимството е, че ще разгърнете пред себе си разнообразни техники и така ще опознаете по-пълно тайнствения свят на приложната бижутерия. Ще можете да комбинирате научените методи, за да получавате по-атрактивни модели. За да ви вдъхновим за творество вкъщи, всеки един посетил курса, ще получи и подарък - комплект с материали и мъниста за бижута.\nВече седем години Ателие Марабу трупа опит и работи с курсисти от различна възраст и професии. Имаме отлично структурирана методика за изучаване на бижутерийни техники и предлагаме най-богатия каталог от уроци. Ние гарантираме напълно качеството на материалите, с които ще работите и знанията, които ще придобиете. Програмата на курса ще ви осигури всички необходими познания, за да поставите началото на работата си, да преминете към изработката на бижута с професионален и чист вид.\nЗнаем, че в момента информацията е навсякъде около вас – снимки, видеоуроци, статии. Въпреки това, няма нищо по-хубаво от личния контакт и споделяне на опит веднага, на място. Тук ще се впуснете в истинско творческо приключение, ще срещнете съмишленици и ще създадете плодотворни приятелства. Курсът съдържа шест изчерпателни техники, поднесени лесно за следване, ясно и информативно. За всяка тема подготвяме модели, спрямо които върви обучението. Стъпка по стъпка се достига до резултата и по-бързо се усвояват уменията. Бижутата са подготвени, така че да обхващат, освен конкретна техника, и още допълнителни похвати и трикове. Обучението ни е съпроводено от инструкции, фотоматериали, множество модели, илюстриращи темата, с помощта на които ще откриете различните приложения на техниките. В края на всеки учебен ден ще правим обстойно обобщение с въпроси и отговори. Това е времето, в което можете да прегледате направените от вас бижута, да си припомните стъпките, да изчистим неяснотите и да направим преминалия ден пълноценен.\n-Плетка под прав ъгъл;\n-Тъкане на станче;\n-Моделиране на тел с Уиг-Джиг;\n-Плетене в мрежа (Нетинг).\nДните за провеждане на курса са 1, 2 и 3 Юни. Програмата във всеки един от дните е:\n14:00 – 17:00 – втора тема\n1. Как да се запиша?\nЗа да се запишете за курса в нашето ателие, натиснете бутона „Запишете се” и просто следвайте стъпките. Не забравяйте да прочетете условията ни и да поставите отметка в съответната кутийка. Ако желаете да посетите отделни техники, моля - отбележете ги в коментар, за да предвидим свободните места. Нашият екип задължително ще се свърже с вас, за да уточним подробности.\n2. Кога да се запиша?\n3. Кога и как да платя?\nЦената на целия курс е 300 лева. При записване, в срок най-късно до 25 Май, следва да заплатите авансова сума от 150 лева. Можете да направите плащането по нашата банкова сметка или на място в Ателие Марабу.\n4. Какво включва стойността на обучението?\nЦената включва стойността на материалите, използвани за изработка на моделите, отпечатан подробен учебник с инструкции и схеми за съответната техника, висококвалифицирани лекторски демонстрации и практически курс в рамките на 3 дни. Всички наши уроци се водят от опитни преподаватели с богат професионален стаж.\n5. Трябва ли да заплащам за нещо друго, свързано с обучението?\n6. Ако се запиша и внеса посочената сума, но впоследствие се откажа, каква е възможността да си върна внесената сума?\nВсяко обучение е свързано с планиране, подготовка, окомплектоване на материали и внасяне на средства. Ако вие се запишете за участие, а впоследствие се откажете, ние си запазваме правото да задържим 50% от внесения аванс – 50 лева. Ако вие се решите отново в друг период от време да ни посетите, ние ще възстановим сумата от 20% (от задържаните 50 лева) и ще ги добавим към общата стойност за вашето последващо Обучение.\n7. Ще получа ли Сертификат за преминалия курс?\nДа, в последния ден от обучението всеки курсист ще получи сертификат за завършен Курс за изработка на бижута, подписан от нас.\n8. Мога ли да задавам въпроси, които са свързани с бъдещото ми поприще, но които не са свързани конкретно с обучението?